Rusi ne žele Železaru – Semendria\nRusi ne žele Železaru\n01. oktobar 2012. PRIVREDA – Izvor: Agencija Beta – Uralska rudarsko-metalurška kompanija (UGMK) nije zainteresovana za kupovinu Železare “Smederevo”, izjavio je danas direktor te ruske kompanije Andrej Kozicin.\n“Nama to preduzeće nije zanimljivo, nismo podneli prijavu za učesće na tenderu”, rekao je Kozicin novinarima, a prenosi Interfaks.\nVlasti Srbije su još u aprilu kada je i raspisan tender za Železaru saopštile da su UGMK, ukrajinski Doneckstalj i Junajted Pilsen (United) biznismena Igora Šamisa, podneli prijavu za učešće na tenderu za kupovinu Železare “Smederevo”. Tom prilikom je predloženo da cena za železaru bude jedan dolar.\nPrema podacima sa sajta kompanije, Uralska rudarsko-metalurška kompanija je u 2010. godini imala konsolidovanu prodaju od 5,2 milijardi dolara, a čisti prihod 742 miliona dolara.\nInterfaks navodi da srpska vlada od potencijalnog kupca zahteva konsolidovani prihod za 2011. godinu od najmanje milijardu evra ili posedovanje aktive od 1,5 milijardi evra.\nMinistar finansija i privrede Srbije Mlađan Dinkić najavio je da će tokom ove nedelje će biti raspisan tender za privatizaciju Železare “Smederevo”.\nOn je za dnevni list Blic rekao da se privode kraju pregovori sa velikom ruskom kompanijom i da je postignut dogovor da država zadrži 25 odsto udela u toj kompaniji.\n“Pošto imamo snažan interes jedne velike ruske kompanije za pokretanje Železare i investicije u čak neke potpuno nove kapacitete koji trenutno ne postoje u Smederevu, mi ćemo raspisati tender za privatizaciju”, rekao je Dinkić. On, ipak, nije precizirao o kojoj je kompaniji reč.\n« Rusi kupuju 75 odsto Železare\nStreljaštvo: Smederevcima šampionska titula »


Tri načina da uspešno izađete na inostrano tržište\n9 mart, 2022 9 mart, 2022 9 mart, 2022\nU poslovanju svake kompanije dođe trenutak kada vam je potrebno osveženje ili vaša ponuda prevazilazi trenutno tržište, zbog čega u planu imate izlazak na strano tržište.\nU današnjem svetu biznisa koji je izuzetno povezan upravo dostupnošću informacijama, važno je da odgovorite na izazove i potražnju koju pokazuje vaša ciljna grupa.\nŠirenje na novo tržište može pomoći vašoj kompaniji da se prilagodi potrebama ciljne grupe i trendovima u industriji. Ako vaš proizvod ili usluga može da odgovori potrebama inostranog tržišta, potrebno je prilagoditi sadržaj novoj ciljnoj grupi, novim jezicima ili drugačijoj kulturi od one u kojoj ste navikli da radite.\nSve aktivnosti kojima se posvetite, mogu unaprediti kvalitet poslovanja vaše kompanije i pripremiti vas za izlazak na inostrano tržište.\nKako analiza tržišta i konkurencije mogu pomoći izlasku na inostrano tržište?\nAnaliza tržištu je potrebna pre svega zbog provere mogućnosti kako možete unaprediti svoju ponudu, popuniti praznine na tržištu i dobiti priličnu prednost u odnosu na konkurenciju.\nIstraživanje konkurencije može pomoći u odgovorima na nekoliko pitanja:\nKako unaprediti sopstvenu biznis strategiju?\nKako zadržati pažnju ciljne grupe u odnosu na konkurenciju?\nNapraviti prednost u odnosu na konkurenciju kada je u pitanju ista oblast poslovanja.\nPravilnim pristupom analizi tržišta i konkurencije, možete saznati koje su slabosti vašeg biznisa i kako ih prevazići. Drug tema na koju treba pripremiti odgovor je: koji prostor traži popunjavanje – što može zadovoljiti ponuda vaše kompanije.\nOsim istraživanja tržišta, izuzetno korisna može biti i web analitika, koja obično služi za istraživanje i procenu tržišta, kao i unapređenje efektivnosti vašeg sajta. Glavni zadatak i smisao analitike je da informacije koje dobijete možete iskoristiti sa svrhom unapređenja vaše internet stranice, a potom i samog biznisa.\nDigitalna strategija kao dobar početak izlaska na inostrano tržište\nKada ste napravili analizu tržišta, pronašli prostor da vaša kompanija raste; utvrdili nedostatke konkurencije koje možete zadovoljiti kvalitetnom ponudom vašeg biznisa, vreme je da razmislite o svim koracima koje vaša kompanija možete ponuditi.\nTakođe, treba raditi u skladu sa resursima kojima raspolažete i vremenskim okvirima koje ste zadali ili koji su očekivani kada je u pitanju otvaranje novog tržišta.\nZa ovaj deo posla je najbolje kreirati marketing strategiju, koja može ponuditi odgovore na pitanja nastupa vaše kompanije na društvenim mrežama. Upravo je cilj oglašavanja na društvenim mrežama – kreiranje sadržaja za sve društvene mreže, bilo da je u pitanju tekst ili slike/video, koje će korisnike pokrenuti na akciju i na samom kraju – željenu promenu u ponašanju.\nTri predloga za izlazak vašeg biznisa na inostrano tržište\nVaš biznis može doneti rezultate, koji će uz rast ili unapređenje trenutne ponude dovesti do planova za izlazak na novo tržište. Budući da je potražnja različita, svoje planove morate prilagoditi interesovanju vaše ciljne grupe i odgovoriti novinama koje samo vaš biznis može ponuditi, u odnosu na konkurenciju.\nMultijezički sajt kao odgovor na drugo govorno područje ciljne grupe\nJedan od načina je kreiranje multijezičkog sajta koji može biti velika prednost u odnosu na konkurenciju, ali i ozbiljan izazov ako ne pripremite sadržaj novom tržištu.\nSvet u kome živimo i radimo je sve više povezan, informacije su sve dostupnije, zbog čega je izlaženje u susret jedna od velikih prednosti koje možete imati ako pripremite sadržaj na različitim jezicima, prilagođenim ciljnoj grupi koja predstavlja krajnje korisnike vašeg biznisa.\nDobro postavljanje multijezičkog sajta može značiti i prilagođen dizajn sajta za novo tržište na stranom jeziku, uzimajući u obzir sve izazove koje redizajn sa sobom nosi.\nNe možete sprečiti korisnike koji se služe sa više jezika da pročitaju različite verzije sadržaja na sajtu. Ali, ne smete dozvoliti ni drugačiji izgled ili vizuelni identitet vašeg biznisa na multijezičkom sajtu.\nDeluje banalno, međutim od izuzetne važnosti je dosledno uređivanje sadržaja na sajtu kao što su brendiranje, raspored elemenata sajta kada se korisnici prebace na drugi jezik.\nKvalitetan sadržaj predstavlja uslov za pozicioniranje na pretraživačima\nJedan od načina da svoj sadržaj nametnete kao relevantan jeste optimizacija ključnih reči na multijezičkom sajtu, kako zbog pretraživača, tako i zbog komunikacije sa ciljnom grupom. U ranijim blog postovima smo već pominjali koja su predviđanja za SEO strategiju u 2022. godini, zbog čega nije loše ponoviti da je za izgranju poverenja čitalaca važno da ponudite sve odgovore na moguća pitanja koje bi vaša ciljna grupa mogla da ima.\nPonuda sadržaja u kvalitativnom i kvantitativnom smislu je jedan od preduslova za uspeh u 2022. godini, kada je tema optimizacija sadržaja za internet pretraživače. Istraživanje ključnih reči, posebno kada je u pitanju novo tržište može pomoći u povećanju vidljivosti vašeg sadržaja za pravu ciljnu grupu.\nPoseban izazov predstavlja optimizacija ključnih reči na različitim jezicima, što može biti rizično da se multijezički sajt adekvatno rangira u pretraživačima oko čega posebno treba voditi računa.\nPrilagodite marketing strategiju inostranom tržištu\nAko vaš biznis izlazi na novo, inostrano tržište – poželjno je da imate odgovore na nekoliko pitanja, pre nego što krenete u promociju proizvoda i usluga koje nudite. Zbog toga je važno da imate u vidu činjenicu da različite ciljne grupe nose sa sobom različite kulturološke razlike i navike u kupovini.\nPitanja koje se nameću odnosi se na to:\n– Da li je strategiju digitalnog marketinga bolje razdvojiti na više jezika ili sve pripremiti samo na engleskom jeziku – kao međunarodnom jeziku biznisa?\n– Da li ste razmišljali o tome da sve objave na društvenim mrežama budu iste za sva tržišta ili prilagođene svakom pojedinačno?\nMožete uspešno plasirati svoje proizvode na novom tržištu ako planirate u skladu sa kulturološkim razlikama publike koja posećuje vašu internet stranicu i kupuje po navikama koje diktira njihovo tržište.\nCiljna grupa na različite načine i preko sve više kanala dolazi do informacija o željenim proizvodima i/ili uslugama. Zbog toga je važno pružiti im pravovremenu, pouzdanu informaciju, dostupan i dosledan sadržaj koji će odgovoriti na sve zahteve koje utiču na odluku o kupovini.\nOsvežite izgled svog sajta za novo tržište\nPosvećen rad na zadovoljavanju potreba vaše ciljne grupe, može dovesti do toga da promena u nastupu bude inspiracija za novi izgled.\nUkoliko je izlazak na inostrano tržište dovoljno inspirativan za tako nešto, iskoristite činjenicu da pripremate sajt za drugo govorno područje ili rangirate ključne reči uz proizvode koje nudi vaš biznis, rebrendiranje je jedan od odličnih predloga da privučete pažnju na novom tržištu.\nOvo može značiti redizajn sajta sa ciljem boljeg rangiranja web prezentacije, osvežen izgled koji će privući pažnju ciljne grupe. Izuzetno je važno da bude responzivan, odnosno pregledan za sve posetioce sa mobilnih uređaja, uz kvalitetan sadržaj, dizajn, ilustracije koje će odgovoriti zahtevima posetilaca i ponuditi novi doživljaj vašeg biznisa.\nDizajn sajta koji je prilagođen svim vrstama uređaja vodi dodatnoj primamljivosti, jer je lak za navigaciju i pruža dostupnost različitim grupama korisnika.\nPažljivim istraživanjem i planiranjem strategije, možete dobiti besprekoran sajt koji je u skladu sa najboljom svetskom praksom. Ovako, možete odgovoriti na zahteve inostranog tržišta i pokrenuti pozitivne promene u vašem poslovanju.\nDilema “izgled ili sadržaj” ne postoji – potrebno je i jedno i drugo!\nUkoliko pratite trendove na globalnoj internet mreži koja ako ne glavno, onda bar standardno mesto poslovanja, možete ponuditi sadržaj, usluge i proizvode koji će biti bolje pozicionirani na internet pretraživačima, širiti pozitivnu sliku o vašem brendu, istovremeno pružajući mogućnost veće prepoznatljivosti vašeg biznisa na inostranom tržištu.\nPotreban menadžer ljudskih resursa (HR Manager)


Susret Kamber – Izetbegović – inmedia.ba\n0 14 Marta, 2014 11:00\nZastupnik u Skupštini i predsjednik Kluba SDA, jučer je u Sarajevu nenajavljeno i iznenadno posjetio predsjedavajućeg Predsjedništva BiH Bakira Izetbegovića. U dužem razgovoru koji je vođen iza zatvorenih vrata Kamber je Izetbegovića upoznao sa stanjem u Sanskom Mostu u kome još uvijek manja „teroristička“ grupacija vrši pritisak na lokalne čelnike da napuste pozicije u izvršnoj i zakonodavnoj vlasti.\nDva sugovornika su se svakako složila da će jučerašnja smjena Ministra sigurnosti Fahrudina Radončića doprinijeti da sigurnost u BiH dostigne viši nivo, posebno zbog činjenice da je dosadašnja istraga potvrdila kako je u svim gradovima Federacije organizacija oko nereda bila u režiji SBB-a i njenih zvaničnika.\nKamber je sa Izetbegovićem dogovorio grant podrške uređenju ambijenta oko džamije u Kijevu i predsjednikov posjet ovom sanskom džematu u periodu otvora ove posljednje u ratu srušene, a danas izgrađene sanske džamije.\nKamber je odbio za naš portal komentirati smjenu sandžačkog „piromana“ Radončića ali je potvrdio da postoji spremnost i samog Izetbegovića da SDA USK-a dobije mogućnost da kandidira kadar iz Krajine za upražnjenu poziciju Ministra sigurnosti BiH. Sve će to ovisiti i od razgovora koje će narednih dana voditi lideri SDP-a i SDA u Sarajevu.


BESPLATAN SMEŠTAJ ZA ONE PAROVE KOJI "RADE NA BEBI" | RTV Slobomir\nVIJESTI, SVIJET, ŽIVOT\nZa Dan zaljubljenih parovi često otputuju negde na par dana, odu na romantičnu večeru ili uživaju uz piće u nekom velnes centru. To je više za one koji se nalaze na početku veze, a jedan hotel je odlučio da pažnju posveti onima koji su u već ozbiljnim vezama sa ozbiljnim planovima za budućnost.\nHotel Zed u Britanskoj Kolumbiji u Kanadi, nudi "bolju i povoljniju alternativu". Paket "Nooner" podrazumeva četvorosatni boravak u hotelu s brojnim aktivnostima koje možete upotrebiti sa svojim partnerom poput igranje ping-ponga ili relaksiranje u bazenu po ceni od 50 evra.\nNeko bi pomislio "ništa specijalno", međutim, lanac hotela podstiče rast nataliteta i zbog toga su pokrenuli akciju da oni parovi koji dobiju bebu devet meseci nakon korišćenja paketa "Nooner" imaju besplatan boravak u njihovom hotelu narednih 18 godina, piše "CNN Travel".\nKako hotel ne želi da bilo koga diskriminiše, pa je ponuda otvorena za sve bez obzira na rodni identitet ili seksualnu orjientaciju, tako je moguće doći i sa usvojenom bebom.\nIzvršna direktorka hotela Zed, Mendi Farmer, smislila je originalnu ideju kada su joj deca bila mala i kada se borila kako da nađe dovoljno slobodnog vremena za svog supruga i sebe.\n"Mislim da ne možemo da ubedimo nekoga ko ne želi da ima dete, ali ako ozbiljno razmišljate o proširenju porodice, zašto ne biste pokušali? Ako uspete, slavićete začeće vaše bebe punih 18 godina", kazala je Mendi Farmer.\nOva ponuda je naišla na mnoge komentare, neki su je nazivali sramnom i odvratnom. Jedan korisnih društvene mreže je čak optužio hotel da akcija diskriminiše one koji ne žele decu ili ih već imaju, na šta su iz hotela naprosto odgovorili da će uzeti tu primedbu u obzir za naredne akcije.


Policija Mineapolisa u sukobu sa demonstrantima posle protesta zbog policijskog ubistva Dontea Rajta u Bruklin centru, 11. aprila 2021.\nAmerički sekretar za pravosuđe Merik Garland u sredu je pokrenuo brzu istragu policijske prakse u Mineapolisu, posle presude da je bivši policajac Derek Šovin kriv za ubistvo Džordža Flojda.\nTokom istrage će se ispitati da li u policiji Mineapolisa postoji praksa upotrebe prekomerne sile, i neustavnih i nezakonitih postupaka. Biće obuhvaćena kompletna struktura policije, a istraga bi mogla da dovede do velikih promena u načinu rada policije.\nIspitaće se način na koji policija Mineapolisa koristi silu, uključujući i za vreme protesta, kao i da li je diskriminisala građane, i na koji način postupa prema ljudima sa psihološkim problemima, saopštio je Garland.\nPresuda protiv Šovina je prekretnica u bolnoj istoriji rasnih odnosa u Sjedinjenim Državama, i predstavlja ukor za policiju i način na koji tretira crne Amerikance.\nGarland je ranije izjavio da će suzbijanje prestupa policije biti jedan od prioriteta njegovog sekretarijata.\nAmerički predsednik Džo Bajden nazvao je presudu Šovinu "džinovskim korakom" ka pravdi u SAD.\nSekretarijat za pravosuđe je prethodno saopštio da će otvoriti istragu o tome da li su policajci koji su učestvovali u Flojdovom hapšenju prekršili njegova građanska prava.\nSekretarijat je u petak ukinuo politiku koja je uvedena za vreme administracije bivšeg predsednika Donalda Trampa a kojom su ograničeni mehanizmi kojima je raspolagala federalna vlada u pokušaju da nadzire i istražuje prestupe policajaca.\nU memorandumu koji je uputio osoblju, Garland je saopštio da će se sekretarijat vratiti tradicionalnoj praksi istrage državnih i lokalnih policija.


Policija Makedonije zatekla užas (ilustracija), Foto: Dado Đilas\nKada je policija stigla na lice mesta u automobilu su sa prostrelnim ranama ugledali su čoveka i dete\nObjavljeno: 22.04.2019. 14:37h\nPolicija Severne Makedonije je desetak kilometara zapadno od Kumanova, u nedelju u automobilu pronašla dva beživotna tela.\nPolicija je u nedelju oko 22:40 časova dobila prijavu da se u ataru sela Slupčani, blizu mesta nazvanog Slupčanski bunar, u automobulu "opel astra" sa skopskim registarskim oznakama, nalaze dva beživotna tela.\nKada je policija stigla na lice mesta u automobilu su sa prostrelnim ranama ugledali su čoveka i dete, za koje se kasnije utvrdilo da su otac i sin, a lekari ekipe Hitne pomoći su mogli samo da konstatuju smrt.\n- Javni tužilac i ekipa SUP iz Kumanova su izašli na lice mesta i konstatovali da je nepozat počinilac iz vatrenog oružja pucao u E. S. (47) i njegovog sina (9), obojica iz sela Opae. Po naredbi javnog tužioca tela pokojnika su predata na obdukciju u Institut za sudsku medicinu u Skoplje - saopštili su iz MUP Severne Makedonije.\nKumanovoUbistvoOtacSinRepublika Severna Makedonija


Tvoje mesto u Srbiji\nProjekat „Tvoje mesto u Srbiji“ sprovodi se uz podršku Američke agencije za međunarodni razvoj (USAID).\nJun 2018 – jun 2022.\nU nameri da se u Srbiji okrenemo aktivizmu sa građanima i aktivizmu koji pokreću sami građani – Nacionalna koalicija za decentralizaciju, sa partnerima CRTA-om, ORCA-om, Fondacijom „Jelena Šantić“ i Media i reform centrom Niš, pružiće podršku lokalnim inicijativama i idejama koje će zajednicu promeniti nabolje.\nU svom „pohodu na aktivizam“ želimo da sinergijom ostvarimo čvrste veze između građana i organizacija civilnog društva, što će, verujemo, dovesti do uspešne realizacije inovativnih i konkretnih ideja.\nŽelimo da tokom naredne četiri godine podržimo prepoznatljive inicijative građana iz čitave Srbije, naročito one koje pokreću i druge da se priključe, inicijative koje predvode lokalni aktivisti i realizuju ih uz pomoć sopstvenog znanja, energije i angažovanja. Stoga, ne želimo da namećemo teme, želimo da damo podršku lokalnim temama za koje sami građani misle da su važne.\nMi smo, zato, okrenuti baš tom pojedincu – građaninu, i podržavamo autentične akcije pomažući da se u lokalnim sredinama razvije svest, poverenje i osećaj za dobro. Naš cilj nije da unapredimo sliku civilnog društva u javnosti, već da izgradimo poštovanje za aktivizam, učinimo ga poželjnim tako što ćemo istaći pozitivne primere i time motivisati druge da budu aktivni i na taj način učine svoje okruženje boljim mestom za život u Srbiji.\nRazvijajući sistem koji brzo prepoznaje i podržava dobre ideje širom Srbije, želimo da povežemo njihove inicijatore i postojeće organizacije/udruženja sa ključnim akterima određenog regiona. Zato smo tu kada ih treba spojiti sa srodnim OCD-ima, medijima, interesnim grupama. Na našu podršku mogu da računaju i inicijative koje pokazuju posvećenost, istrajnost i stručnost. Namera nam je stvorimo održiv model podrške za one koji bi svoj aktivizam smestili u nove okvire organizovanja civilnog društva, razviju biznis-model ili međusektorsko partnerstvo.\nIako lokalne zajednice imaju dovoljno resursa da postanu bolje, moraju ih prepoznati i staviti u pogon za dobrobit čitavog okruženja. Želimo da stvorimo aktivno okruženje koje će znati da prepozna i iskoristi prilike za napredak i razvoj.


ZAKON O PRIVREDNIM DRUŠTVIMA: Zakon nije adekvatno uredio pitanje interkompanijskih pravnih sporova\nOn je, na godišnjoj sesiji na temu "Primjena Zakona o privrednim društvima - izazovi i dileme", ukazao da je zadatak države i PKCG, kao nezavisne institucije privrede, ambijent koji osigurava sigurnost kapitala i garantuje konkurentnost u sređenom i modernom pravnom okviru za kompanijsko i preduzetničko djelovanje.\n"Zakon o privrednim društvima ("Sl. list RCG", br. 65/2020) je donijet u julu prošle godine i uređuje na potpuno novi način registraciju, organizaciju, upravljanje, restrukturiranje, prestanak i druga pitanja od značaja za privredna društva, preduzetnike i djelove stranih društava", naglasio je Radulović.\nBivši dekan Pravnog fakuleteta u Beogradu, Mirko Vasiljević, ukazao je da crnogorski zakon predstavlja dobar iskorak u odnosu na prethodni.\n"Ipak, pojedini aspekti mogu biti unaprijeđeni, kako bi se korporativno upravljanje učinilo efikasnijim", rekao je Vasiljević.\n"Nefleksibilan sistem korporativnog upravljanja "blokira život" ovim društvima. Svaka država koja želi da učini ekonomiju efikasnijom i privuče investitore mora da omogući ovaj obim korporativnih sloboda u upravljanju", rekao je Vasiljević.\nGolubović je najavio da će svaka primjedba i sugestija biti predmet detaljne analize u Komori, nakon čega će Ministarstvu i Vladi dostaviti nalaze i partnerski nastaviti da djeluju ka unapređenju zakonskih rješenja.\n"Naš zadatak će biti da u interesu svakog privrednika, a samim tim i države, predlažemo zakone po mjeri vremena u kojem stvaramo, i u skladu sa potrebom što bržeg oporavka naše ekonomije", zaključio je Golubović.


Zbog povećanog broja zaraženih od koronavirusa Štab usvojio nove mere - Televizija Leskovac\nImajući u vidu da Leskovac beleži povećanje broja obolelih i da je za poslednjih nedelju dana registrovano ukupno 97 novoobolelih lica, Štab za vanredne situacije na danas održanoj zatvorenoj sednici doneo je nove mere u cilju sprečavanja daljeg širenja virusa.\nPored ostalog, obavezno je nošenje zaštitnih maski u svim zatvorenim prostorijama, naročito u javnim institucijama, a Javno-komunalnom preduzeću Komunalac naložena je pojačana dezinfekcija javnih površina posebno oko zdravstvenih ustanova, navodi se u saopštenju za javnost kabineta gradonačelnik Leskovca.\nU Kovid bolnici u Leskovcu, prema današnjem popodnevnom preseku, bilo je hospitalizovano 55 pacijenata.\nPrema rečima Aleksandre Nikolić, vršioca dužnosti direktora Zavoda za javno zdravlje Leskovac, obolela lica sa lakšom kliničkom slikom se ne hospitalizuju, već se upućuju na kućno lečenje uz naloženu izolaciju i zdravstveni nadzor.\nOvom prilikom rečeno je da je Ministarstvo zdravlja Republike Srbije uputilo zvanično obaveštenje u kojem su iznete preporuke i mere za sve građane, a posebno za državne službenike. To su mere poput nošenja maski u javnom prevozu, prodavnicama, tržnim centrima, izbegavanje okupljanja u zatvorenim prostorima, , poštovanje fizičke distance od minimum jednog metra, izbegavanje fizičkih kontakata.\nPored toga, obavezno je korišćenje dezobarijera na ulazima, merenje telesne temperature, obavezna dezinfekcija ruku pri ulasku u zgradu.\nPotrebno je omogućiti da se okupljanje više ljudi u istoj kancelariji radi održavanja sastanaka ograniči na neophodni minimum, odnosno da se sastanci organizuju korišćenjem informaciono-komunikacionionih sredstava, zaključeno je na sednici Štaba za vanredne situacije.\nTags: korona, koronavirus, Štab za vanredne situacije\nNarednih dana isplata novčanih nagrada za mlade talente Vlasotinca


FON: Predložena javna osuda Siniše Malog zbog spornog doktorata | TV KANAL 9 NOVI SAD\nNaslovna VESTI FON: Predložena javna osuda Siniše Malog zbog spornog doktorata\nFON: Predložena javna osuda Siniše Malog zbog spornog doktorata\nNastavno-naučno veće Fakulteta organizacionih nauka (FON) usvojilo je izveštaj Etičke komisije FON-a o doktoratu ministra finansija Siniše Malog, ali je umesto predloga da se Malom izrekne mera javne opomene, izglasalo meru javne osude.\nNa sednici je predloženo izricanje mere javne osude za sporni doktorat, umesto javne opomene, blaže mere koju je u izveštaju zatražila Etička komisija. U saopštenju FON-a se navodi da se taj izveštaj prosleđuje na “dalje postupanje učesnicima u postupku”.\nTelevizija N1 prenela je ranije da je za opciju “javne opomene” glasao 21 član Nastavno-naučnog veća, dok su za “pooštrenu meru javne osude” glasala 83 člana.\nPozivajući se navode pojedinih članova Nastavno-naučnog veća, televizija N1 je prenela da samo izglasavanje “javne osude” upućuje na to da je preporuka FON-a da se zbog plagiranja poništi doktorat ministra finansija.\nOdluka Nastavno-naučnog veća biće prosleđena Univerzitetu u Beogradu na konačno odlučivanje.\nEtička komisija FON-a je na osnovu dostavljenog materijala Stručne komisije, 26. oktobra dostavila članovima Naučno-nastavnog veća FON-a svoj izveštaj sa mišljenjem i predlogom izricanja mere javne opomene “po hitnom postupku”.\nPrethodno je u procesu utvrđivanja postojanja povrede Kodeksa profesionalne etike Univerziteta u Beogradu, arhivi FON-a 23. oktobra izveštaj dostavila Stručna komisija. (N1, Beta)\nPrethodni tekst(Ne)briga o mentalnom zdravlju\nSledeći tekstDeo Bulevara Jovana Dučića bez vode zbog radova


Zašto se Dačić obrušio na nemačkog zvaničnika\n13. septembar/rujan, 2016.\nS obzirom na odnose koje premijer Srbije gradi sa Nemačkom, retorika Ivice Dačića je prilično odstupanje od toga.\nOdnos Beograda prema Rusiji još jednom je došao u prvi plan. Iako visoki zvaničnik nemačkog Ministarstva spoljnih poslova Mihael Rot zapravo nije rekao ništa novo porukom da je Srbija izrazila nameru da pristupi Evropskoj uniji (EU) a ne Rusiji, te da bi trebalo postepeno da usaglašava svoje pozicije sa EU, usledio je oštar odgovor srpskog šefa diplomatije Ivice Dačića.\nPre nego što se premijer Srbije Aleksandar Vučić sreo sa drugim čovekom Ministarstva spoljnih poslova Nemačke, zemlje na čiju podršku najviše računa na putu priključenja EU, njegov ministar Dačić je u saopštenju – po već sebi svojstvenom neodmerenom stilu – naveo da je reči Rota, shvatio kao "najblaže rečeno, neumesne i uvredljive."\nDržavni sekretar za Evropu u Ministarstvu spoljnih poslova Nemačke Mihael Rot je, tokom debate u Beogradu na temu evropskog puta Srbije, zapravo podsetio da se Srbija opredelila za pridruživanje EU i da bi trebalo da sledi njenu politiku.\n"Srbija je izrazila nameru da pristupi EU, a ne Rusiji, i mi podržavamo vašu zemlju u tome. Ali Unija ima svoju zajedničku spolju i bezbednosnu politiku. Očekujemo od Srbije da usaglasi svoje pozicije, korak po korak, ali to ne znači da treba da pokida svoje specijalne istorijske, kulturne, ekonomske i političke veze sa zemljama, kao što je Rusija. To ne, ali moramo da se usaglasimo u glavnim spoljno-političkim pitanjima", poručio je Rot na Fakultetu političkih nauka u Beogradu.\nJasno je da Srbija unutar predpristupnog procesa mora da usklađuje svoju spoljnu i bezbednosnu politiku, kaže za RSE Bodo Veber iz berlinskog Saveta za politiku demokratizacije, napominjući da Rot nije rekao suštinski ništa novo.\n"I ranije se čulo iz najave nekih evropskih predstavnika da se očekuje postepeno usklađivanje te politike do ulaska Srbije u EU, pri čemu je ostalo otvoreno u kojem stepenu i fazama će se to usklađivanje izvesti i kada će, ako su još na snazi, doći na dnevni red i restriktivne mere, uključujući i sankcije protiv Vladimira Putina", rekao je Veber navodeći da unutar pregovaračkih poglavlja u vezi sa usklađivanjem spoljne i bezbednosne politike postoje restriktivne mere što se u praksi, trenutno, odnosi na režim sankcija protiv Rusije zbog aneksije Krima.\nPremijer Vučić ne krije da u procesu priključenja Evropskoj uniji najviše računa na podršku Nemačke, odnosno kancelarke Angele Merkel. Tako je i tokom sastanka sa Rotom, prema saopštenju iz Vlade Srbije, izrazio zahvalnost na podršci kancelarki i nemačkoj Vladi u evropskim integracijama, kao spoljnopolitičkom prioritetu Srbije.\nRazgovori u Beogradu: Mihael Rot i Aleksandar Vučić\nVučić je takođe naveo da Srbija želi da bude pouzdan i odgovoran partner Nemačkoj i drugim zemljama EU.\nI dok premijer Srbije zahvaljuje Nemačkoj, Dačić – međutim – bez uvijanja u saopštenju svog ministarstva, reagujući na izjavu nemačkog zvaničnika, navodi: "Srbija i Rusija su tradicionalni prijatelji, ali kada je to Srbija izrazila nameru da bude deo Rusije? Kakva je to vulgarizacija spoljne politike Srbije?".\nDačić je dodao da pridruživanje sankcijama Rusiji nije za Srbiju pitanje jednostavnog procesa usklađivanja spoljne politike sa EU, već je vitalno pitanje, "jer je Rusija zemlja koja se protivi priznanju kosovske nezavisnosti u UN, dok zapadne zemlje, van dijaloga u Briselu, sve čine da nateraju sve druge da priznaju Kosovo".\nNi odmerenost, ni takt\nNije propustio da iznese svoj stav na ovu temu ni Aleksandar Vulin iako je na čelu Ministarstva za rad, zapošljavanje, boračka i socijalna pitanja.\nOdgovarajući na pitanja novinara Vulin je izjavu nemačkog zvaničnika nazvao neopreznom.\n"Srbija nije nikada ni želela ni pokušala da bude deo bilo koje druge države, pa naravno ni Ruske Federacije, a siguran sam da gospodin Rot vrlo dobro zna da je Srbija suverena zemlja a ne nekakva teritorija, a suverena zemlja ima pravo na svoju spoljnu politiku, prijatelje i interese", rekao je Vulin.\nPoput Vebera i Jelica Minić, predsednica Foruma za međunarodne odnose Evropskog pokreta u Srbiji, kaže da drugi čovek nemačkog Ministarstva spoljnih poslova nije rekao ništa što bi trebalo da iznenađuje političare i javnost u Srbiji jer je izneo nešto što je poznato.\n"U komentarima gospodina Dačića i gospodina Vulina u izvesnoj meri se manipuliše izjavom gospodina Rota. Njoj se pridodaju neke dimenzije, a tih dimezija tu nema. Ona je vrlo jasna", ocenjuje Minić.\nJelica Minić: Izjava Mihaela Rota je vrlo jasna\nS obzirom na odnose koje premijer Vučić gradi sa Nemačkom, Dačićeva retorika je prilično odstupanje od toga.\nOvo nije prvi put da Dačić, pa i Vulin, izlaze sa agresivnijim i ponekad uvredljivijim izjavama, podseća Minić.\n"Što se tiče gospodina Dačića, ovo bi se moglo tumačiti i njegovim već naveliko vidljivim angažmanom u predizbornoj kampanji za predsedničke izbore u Srbiji jer u svim kriznim situacijama koje dotiču Srbiju, kao što je Hrvatska, kao što je Bosna i Hercegovina, on nastupa vrlo radikalno i u tome ne pokazuje ni odmerenost, ni takt", navodi Jelica Minić.\nVidljiva je podela rola u Vladi Srbije kada se pogleda širi kontekst, konstatuju našu sagovornici, ali je za analizu – da li je potpuno usaglašena ili ne.


Naučite dete da stvori pozitivne navike - Zelena učionica\n3. Naučite dete kako da upravlja svojim raspoloženjima. Mnogi ljudi ne znaju da mogu sami da odluče da otpuste svoja ružna osećanja i svesno promene svoje raspoloženje. Ali obično je prilično lako shvatiti zašto ste loše volje, teži deo je samovoljna promena raspoloženja.Prvi korak je uvek priznati svoja osećanja i šta nas je dovelo do njih. Neretko, samo prihvatanje tih osećanja će prouzrokovati da ona nestanu.\nKad je Vaše dete dobro rasploženo, savršen je momenat da prokomentarišete kako je sjajno biti u dobrom raspoloženju i osećati se dobro i kako je gubljenje vremena biti naduren i neraspoložen. Razgovarajte sa detetom o tome kako može promeniti svoje raspoloženje, šta je to što ga uvek oraspoloži? Podelite sa njim šta je to što Vas uvek oraspoloži.Kad je dete loše raspoloženo, pomozite mu da shvati šta je to što je izazvalo loše raspoloženje i kako bi moglo da ga promeni. Čak i ako u početku, jako retko zaista i uspe da promeni raspoloženje, ubrzo će uvideti kako njegov život bolje funkcioniše kad izabere da se ne duri i svađa.


I SEAT varao na testu izduvnih gasova - AUTOMOBILI\n26/02/2021 11:25:23 AM\nNASLOVNA / VESTI / I SEAT varao na testu izduvnih gasova\nDa priča oko varanja Volkswagena nema kraja može da posvedoči vest da je ceo ciklon ovog negativnog publiciteta obuhvatio i Seat. Ovaj poznati ogranak Volkswagena opremljen je sa softverom za lažiranje preko 700 000 Seat vozila koji imaju ugrađen TDI dizel motor. Kodno ime spornog motora koji je SEAT ugrađivao nosi oznaku EA 189. U javnost je izašla i vest da će se SEAT obavezati da će svi automobili koju poseduju sporni motor moći pregledati u ovlašćenim servisima, tj. da će moći ponovo da se testiraju. Međutim, nigde se na navodi da li će, i na koji način problem biti rešen. Jasno je da je ovo veliki šok za celu VW grupaciju, ali kako stvari stoje tek ćemo u bliskoj budućnosti moći da znamo koliki je finansijski udarac pretrpela, tj. koliko će da pretrpeti ova nemačka kompanija.\nTagovi700 000 vozila izduvni gasovi Seat TDI varanje\nPrethodno Alfa Romeo Giulia na tržištu krajem 2016\nSledeće FCA optužen za netačnu statistiku o stradalima u svojim vozilima


PREDSEDNIK VUČIĆ IZJAVIO SAUČEŠĆE POVODOM SMRTI SANJE ILIĆA Njegova muzika brisala je sve granice, počivaj u miru dragi prijatelju - Lajk.rs Document\nPredsednik Srbije Aleksandar Vučić izrazio je večeras saučešće porodici preminulog kompozitora i osnivača grupe “Balkanika” Aleksandra Sanje Ilića.\n– S velikom tugom sam primio vest o smrti Sanje Ilića, jednog od najvećih umetnika našeg podneblja – naveo je predsednik Srbije u telegramu saučešća.\nKako se navodi u saopštenju Službe za saradnju s medijima predsednika Republike, Vučić je istakao da je Ilićeva muzika “brisala sve granice, a ljude zbližavala jedinstvenom niti svevremenog sazvučja Srbije i celog Balkana”.\nfoto: Zorana Jevtić- Sanja je upečatljivo i srcem prenosio drugim kulturama neka od najlepših dela naše muzike, čime je na najkreativniji način predstavljao umetničko bogatstvo ovog dela sveta – naglasio je predsednik Srbije.\n– Upućujem najiskrenije saučešće porodici, prijateljima i brojnim poštovaocima njegovog muzičkog opusa. Počivaj u miru, dragi prijatelju – navodi se u telegramu saučešća predsednika Vučića.


Politika: FT: EU treba da pomogne Srbiji - BalkaniYUm.TV '); } //]]>\nFT: EU treba da pomogne Srbiji\nGlavni zadatak Srbije je ulazak u EU, a na tom putu joj moraju pomoći evropski zvaničnici, ocenjuje "Fajnenšel tajms". List navodi da evropske vođe ne treba da uslovljavaju Srbiju rešenjem kosovskog problema. Upozorava da su zamor od proširenja, finansijska kriza i pojačani strah od imigracije prepreke Srbije na evropskom putu.\nEvropske vođe ne treba da uslovljavaju napredovanje Srbije ka EU rešenjem kosovskog problema, već da pomognu Srbiji da ispuni političke, ekonomske i pravne zahteve za članstvo, ocenjuje Fajnenšel tajms u uvodniku posvećenom predstojećim izborima u Srbiji.\nU tekstu pod naslovom "Srbija zaslužuje svoj evropski san" list podseća da je pre samo dve decenije raspad komunističke Jugoslavije podstakao seriju ratova, ali dodaje da su "za Srbiju i ostatak Evrope ova vremena prošla i da je demon ekstremnog nacionalizma uspavan, iako još nije sasvim uništen".\nUoči parlamentarnih izbora 16. marta, fokus se okreće ka onome što će biti glavni nacionalni zadatak u narednih pet godina, a to je ispunjavanje teških uslova za ulazak u EU, da bi Srbi mogli da uživaju u plodovima evropskog mira i prosperiteta, piše FT.\nList navodi da je Srbija u januaru počela pregovore o članstvu sa EU, zahvaljujući dalekovidoj odluci da pokuša pomirenje sa Kosovom, ali da se ne treba zavaraviti jer ni Srbiji ni Kosovu neće biti lako da jednom zauvek reši sve razlike.\n"Evropske vođe ne treba da uslovljavaju srpsko napredovanje ka EU rešenjem kosovskog problema, već treba da pomognu Srbiji da ispuni političke, ekonomske i pravne zahteve za članstvo u EU i time postepeno podstaknu Beograd da postigne sporazum sa Kosovom", ocenjuje se u uvodniku.\nTakav dogovor, dodaje se, mogao bi da podrazumeva da Srbija prizna nezavisno Kosovo, ali postoje i drugi modeli koji mogu da se razmotre, kao što je ugovor o uspostavljanju diplomatskih odnosa između zapadne i istočne Nemačke iz 1972. godine.\nPo oceni Fajnenšel tajmsa, ohrabrujuće je što su u ovoj izbornoj trci u Srbiji sve glavne partije posvećene ulasku u EU, ali put do članstva neće biti lak jer će novi premijer i vlada morati da ispune obećanje da će iskoreniti korupciju i da sprovedu već zakasnele ekonomske reforme.\nPut ka EU za Srbiju će biti težak i zato što ona nema neku uticajnu članicu koja je podržava, navodi list i podseća da su u ranijim krugovima proširenja Estonija, Litvanija i Letonija imale veliku podršku nordijskih suseda, Rumunija je imala podršku Francuske, a Hrvatska se oslanjala na Austriju i Nemačku.\nKao prepreke na putu Srbije ka EU, FT navodi i zamor od proširenja, finansijsku krizu i pojačani strah od imigracije sa istoka ka zapadu.\nAli, dodaje list, vođe EU moraju da podsete i sebe i svoje birače da je proširenje na istok bilo i ostalo "strateška pobeda" koja je približila dan kada će Evropa istinski biti celovita i slobodna, i da taj trijumf neće biti potpun dok Srbija i njeni susedi ne uđu u klub, navodi Fajnenšel tajms.


Postojeća zakonska regulativa u Srbiji u poslednjih petnaest godina intenzivno ignoriše dostignuća svetske i nacionalne računovodstvene teorije i prakse finansijskog izveštavanja. To je rezultiralo nekvalitetnim i netransparentnim finansijskim izveštavanjem i predstavlja prepreku utemeljenju i razvoju tržišne ekonomije. Dodatno, nekvalitetni finansijski izveštaji podstiču nelegalno poslovanje i korupciju, čine verovatnijim bankrotstvo poslovnih sistema, neki su od zaključaka do kojih su došli učesnici nedavno okončanog simpozijuma koji je na Zlatiboru organizovao Savez računovođa i revizora Srbije u saradnji sa državnim ekonomskim fakultetima.\nPredstavnici struke su kao jedan od osnovnih problema prepoznali aktuelni Zakon o računovodstvu ("Sl. glasnik RS", br. 62/2013) i podzakonska akta koja su proistekla iz njega, jer, kako navode, praktično isključuje međunarodnu profesionalnu regulativu i profesionalno stručnog računovođu. Posledično, pošto informacije iz finansijskih izveštaja predstavljaju središni deo tržišnih informacija, računovođe smatraju da Srbija nema osnovu za utemeljenje i razvoj tržišne ekonomije - posebno tržišta kapitala i kredita, a samim tim ni značajne osnove za uključivanje Srbije u evropske i globalne poslovne i finansijske tokove.\n"Ocena finansijskog položaja i uspešnosti poslovnih sistema kako u privatnom tako i u javnom sektoru sa nekvalitetnim finansijskim izveštavanjem je značajno ograničena, a procena budućnosti nesigurna i neutemeljena. To podstiče nelegalno poslovanje i korupciju, čine verovatnijim bankrotstvo poslovnih sistema, i ugrožavaju funkcionalnost i efikasnost dela pravosudnog sistema", navodi se u zaključcima koje je objavio Savez računovođa i revizora Srbije.\nUčesnici simpozijuma su izneli i konkretne predloge koji bi trebalo da pomognu donosiocima odluka kako bi odstranili uočene sistemske nedostatke. U cilju trenutnog zaustavljanja daljeg urušavanja ionako lošeg kvaliteta finansijskog izveštavanja revizori zahtevaju hitne promene Zakona o računovodstvu i podzakonskih akata. Konkretno, struka insistira na donošenju novih podzakonskih akata o obrascima finansijskih izveštaja koji će da budu usaglašeni sa međunarodnim standardima finansijskog izveštavanja i drugom međunarodnom profesionalnom regulativom. Dodatno, zahteva se ukidanje posebnog kontnog okvira i posebnih bilansnih šema za druga pravna lica, kao i stavljanje van snage pravilnika koji se odnosi na vrednovanje bilansnih stavki mikro i drugih pravnih lica.\nIzmeđu ostalog, struka zahteva da se posebno propiše primena etičkog kodeksa za profesionalne računovođe i redukuje mogućnost vođenja poslovnih knjiga po sistemu prostog knjigovodstva.\nIzvor: Vebsajt Danas, 23.06.2015.


NATO: Vojska Kosova samo u skladu sa Ustavom - JUGPRESS\n– Takođe je veoma važno da Kosovo nastavi sa svojim važnim reformskim procesima, a to uključuje potpuno profesionalne snage bezbednosti i napredak. NATO je uvek zauzimao stav da, kada je reč o kosovskim oružanim snagama, ovaj proces treba sprovoditi na ustavni način, prema posebnim ustavnim procedurama. Nastavićemo da radimo sa zvaničnicima na Kosovu u vezi sa ovim pitanjem. Sa Samita ćete videti dokumente, koji će u narednim danima izaći, da nastavljamo da podržavamo operacije KFOR-a na Kosovu. Mislimo da su oni veoma važni za nastavak jačanja bezbednosti u regionu, ali i za pomoć u izgradnji profesionalizma u okviru snaga bezbednosti na Kosovu – rekla je Gotemiler Tanjugu pred samit NATO-a u Briselu.


RTCG - Radio Televizija Crne Gore - Nacionalni javni servis :: Turizam i ekologija :: Poljacima predstavili ponudu Budve\nTURISTIČKA ORGANIZACIJA 23. 10. 2017. 12:37 >> 12:07 0\nPoljacima predstavili ponudu Budve\nBudvu, grad s 20.000 stanovnika godišnje posjeti više od 800 hiljada turista, koji ostvare četiri miliona i sedamsto hiljada noćenja, saopštio je vršilac dužnosti direktora Turističke organizacije Budva, Mladen Franović.\nTO Budva je predstavila destinaciju na nedavno održanom međunarodnom sajmu turizma „World travel show“, koji se od 20. do 22. oktobra održao u Varšavi.\n“Među gostima iz više od 80 zemalja svijeta, na sedmom mjestu (po broju dolazaka i ostvarenih noćenja) prošle godine se nalazila Poljska, sa 23.000 dolazaka i skoro 120.000 ostvarenih noćenja. Broj gostiju iz Poljske iz godine u godinu bilježi konstantan rast, pa se nadamo da će vas u narednom periodu biti još više, a tome će ( naravno ) pomoći i promotivne aktivnosti poput ovih.“, istakao je Franović, prilikom prezentacije destinacije u Varšavi, pred brojnim prisutnim novinarima i turističkim agentima.\nTom prilikom dodijeljena je i nagrada – smještaj u Budvi u hotelu „Adria“.\nSvoju ponudu u Varšavi je predstavila i Hotelska grupa „Budvanska rivijera“.\n“Predstavnike crnogorskog turizma pozdravila je i Ljiljana Tošković, ambasadorka Crne Gore u Poljskoj, kao i Darijuš Rogovski, ministar turizma Poljske. Na crnogorskom štandu, pod pokroviteljstvom Nacionalne turističke organizacije predstavile su se lokalne turističke organizacije i privreda, kao i JP Nacionalni parkovi Crne Gore”, zaključuje se u saopštenju.


Mađarski policajci i na granici sa Makedonijom i Bugarskom\nM. K. 25. avgusta 2016. 15:16\nSrbija i Mađarska razmatraju jačanje saradnje dve države u borbi protiv krijumčarenja migranata, a kao jedna od mogućnosti jeste zajedničke patrole mađarskih i srpskih policajca na granici Srbije sa Makedonijom i Bugarskom.\nKako se navodi u saopštenju Ministarstva unutrašnjih poslova Srbije, to su danas poručili potpredsednik Vlade Srbije i ministar unutrašnjih poslova Nebojša Stefanović i njegov mađarski kolega Šandor Pinter.\n„Razgovarali smo o upućivanju pripadnika mađarske policije na granicu sa Makedonijom ili Bugarskom, u skladu sa procenama policije dveju zemalja, kako bi sprečili povećanje toka ilegalnih migracija, koje može da se očekuje zbog lošijeg vremena, kada migratorne rute preko mora opadnu i pojačaju se preko kopna“, naglasio je Stefanović.\nStefanović je istakao značaj zajedničkih patrola na mađarsko-srpskoj granici i podvukao da naši mehanizmi saradnje veoma dobro funkcionišu, kao i da Mađarska intenzivno radi sa našom zemljom na očuvanju bezbednosti.\n„Želimo da pokažemo da Republika Srbija ni na koji način neće tolerisati švercere ni ilegalne pokušaje prelaska granice, bilo da se radi o ulasku ili izlasku iz naše zemlje“, poručio je Stefanović.\nCrnogorska policija privela „Noćne vukove“ koji su bili u…\nCipas odbacio plan B za Makedoniju — „nema alternative“\nŠokirao i policajce i lekare: Zario ceo kuhinjski nož sebi u lobanju…\nOn je dodao da se nastavlja saradnja dveju policija u oblasti suzbijanja kriminala i organizovanog kriminala.\n„Zajednički istražni timovi, dva tužilaštva i dve policije će raditi na tome da nijedan kriminalac ne misli da će granica da ga zaštiti“, naglasio je srpski ministar.\nPrema njegovim rečima, veoma je važan proces readmisije, pošto time, kako je objasnio, želimo da smanjimo broj migranata koji ne mogu da zatraže azil u našim zemljama i u Evropi, ali i kako bi se omogućilo njihovo vraćanje u zemlju porekla.\nMinistar Pinter je istakao da je policijska saradnja između dve države odlična.\n„Mađarska je predložila da pruži pomoć Srbiji što se tiče čuvanja granica, a ako bude potrebno pružićemo im kako policijsku, tako i pravnu pomoć“, kazao je Pinter i dodao da će policije nastaviti da sarađuju, navodi se u saopštenju.\nOn je, kako je prenela MTI, poručio da će njegova zemlja nastaviti da pruža pomoć Srbiji u naporima za zaštitu njenih granica u cilju zaustavljanja talasa nelegalnih migranata.\nPinter je novinarima, nakon razgovora sa Stefanovićem u Hajdukovu, nedaleko od mađarske granice, rekao da je Mađarska spremna da dodatno pomogne Srbiji obezbeđivanjem policijskih jedinica, kao i informacija i pravnih konsultacija u vezi sa naporima Srbije da zaštiti svoje granice sa Makedonijom i Bugarskom.\nOn je ponovio da je stav Mađarske da Evropska unija i njene spoljne granice moraju biti zaštićene, prenosi MTI.\nPočela izgradnja 30 romskih kuća u Fruškogorskom naselju u Staroj Pazovi\nSava Nenić specijalni konsultant Instituta Dedinje\nIrinej: Crkva ne menja svoj stav o Kosovu i Metohiji\nJoš jedan lančani sudar: Vozila uletela u gust dim, kilometarske kolone na auto-putu…\nDeca migranti i mladi fudbaleri Radničkog odigrali turnir prijateljstva u Nišu\nFormirana radna grupa za za praćenje primene Zakona o finansijskoj podršci porodici…\nManifestacija Dani slobode od 19. oktobra do 1. novembra\nLančani sudar zbog dima od zapaljenog niskog rastinja na niškom auto-putu\nKaravan zimnice na pijaci „Kalenić“ od sutra do nedelje\nPočela izgradnja 30 romskih kuća u Fruškogorskom naselju u…\nJoš jedan lančani sudar: Vozila uletela u gust dim,…\nDeca migranti i mladi fudbaleri Radničkog odigrali turnir…\n„Lažna prijava“: Policija tvrdi da nije bilo…\nIznenadićete se kad čujete zbog čega je dečak pozvao…\nMakedonski rijaliti šou u stilu „tri u jedan”\nZaev napravio početničku grešku — jer nije pitao Mila za…


Buš potpisao novi zakon o odgovornosti Sirije i vraæanju suvereniteta Libanu - 2003-12-22\nAmerièki predsednik, Džordž Buš, potpisao je Zakon o odgovornosti Sirije i vraæanju suvereniteta Libanu. Tim novim zakonom se od Sirije traži da prestane da podržava terorizam, spreèi prelazak terorista i švercovanje oružja u Irak, odustane od pokušaja da se domogne oružja za masovno uništavanje i prekine višedecenijsko vojno prisustvo u Libanu. ... Sjedinjene Države su zbog podržavanja terorizma Siriji odavno uvele ekonomske sankcije. Novim zakonom se toj zemlji uvode dodatne sankcije, sem u sluèaju da amerièki predsednik odluèi da je u nacionalnom interesu Sjedinjenih Država da se sankcije na sprovedu. Predsednik Buš je u saopštenju ukazao da je cilj zakona “poveæanje sposobnosti Sjedinjenih Država da sprovode efikasnu inostranu politiku.“ Amerièki državni podsekretar za kontrolu naoružanja i meðunarodnu bezbednost, Džon Bolton, rekao je da ”najveæu opasnost za Sjedinjene Države predstavljaju zemlje koje podržavaju terorizam i poseduju oružja za masovno uništavanje, ili žele da ih se domognu.“\n”Sirija, koja pruža fizièko utoèište i politièku zaštitu organizacijama kao što su Hezbola, Hamas i Palestinski islamski džihad, èiji su pripadnici ubili stotine nedužnih ljudi - ukljuèujuæi Amerikance - svrstana je meðu države koje potencijalno predstavljaju dvostruku opasnost“, objasnio je Džon Bolton. Sirija je posle 11. septembra 2001. u odreðenoj meri pomogla u pogledu teroristièke mreže al-Kaide i Sjedinjene Države su joj na tome zahvalne. Ali, portparol amerièkog Državnog sekretarijata, Rièard Bauèer, rekao je da teroristièke organizacije kao što su Hezbola i Hamas, ”nastavljaju delatnost širom sirijske teritorije”.\n“Sasvim jasno govorimo, i zvanièno i nezvanièno, da ti ljudi i te operacije i takve akcije treba da se prekinu. Ne radi se samo o zatvaranju vrata i saopštenju da su kancelarije zatvorene, veæ tim ljudima ne bi trebalo da se dopusti da na taj naèin dejstvuju iz Sirije”, rekao je Bauèer. Amerièki Kongres je zbog toga usvojio, a predsednik Buš potpisao novi Zakon o odgovornosti Sirije i vraæanju suvereniteta Libanu. Cilj zakona je da se Sirija zauvek spreèi da pomaže terorizam, da bi Bliski istok i ceo svet postali bezbedniji.


Dodik: Ivanić po nalogu Britanaca ruši mostove sa Rusijom i Srbijom - Balkanska\nPredsednik Republike Srpske Milorad Dodik izjavio je da, nakon što je svojim nečinjenjem naneo ozbiljan udarac dobrim odnosima Ruske Federacije i Republike Srpske pristajući na pravljenje “crne liste” državljana Rusije, srpski član Predsedništva BiH Mladen Ivanić sada napao i državni vrh Srbije da se navodno meša u izborni proces u Srpskoj.\n– Jasno je da Mladen Ivanić, po nalogu svojih britanskih mentora, ruši sve mostove koje je Republika Srpska godinama brižljivo gradila. Ako je zaista zainteresovan da se izborni proces u RS sprovede bez mešanja sa strane, zašto nije imenovao one koji su se “upumpavanjem”velikog novca u medije i civilni sektor u Srpskoj već umešali u izborni proces i zašto nije rekao da je misija od 40 britanskih obaveštajaca, koji su došli da se umešaju u izborni proces, nepotrebna – rekao je Dodik Srni, upitan da prokomentariše Ivanićevu izjavu da Srbija ne treba da se meša u izbore u Republici Srpskoj.\n– Ivanić bi morao da odgovori građanima Srpske zašto mu smetaju vrtići, škole, mostovi i drugi objekti koje Srbija gradi u Srpskoj, ne pitajući ko je gde vlast, a ne smetaju mu pare koje zapadnjaci plasiraju u medije i NVO – istakao je Dodik.\n– Predsednik Srbije je najvažniji gost Srpske oduvek, tako je bilo i tako će biti dok god je SNSD na vlasti u Srpskoj. A oni, ako nemaju bolji izborni program od napada na Srbiju i Rusiju, neka se povuku iz izborne trke – rekao je Dodik, prenela je RTRS.\nTags: MILORAD DODIK, MLADEN IVANIĆ


Jovica Arsić: Želimo da razmišljamo dugoročno | MediaPortal.rs\nRoster Borca se polako popunjava pred sezonu koja će obilovati izazovima. Nakon Đokovića i Kočovića, u sastav Jovice Arsića stigao je i Filip Zekavičić. Pripreme su u punom jeku, a kormilar prvog tima izdvojio je malo dragocenog vremena da se osvrne na par važnih pitanja vezanih za čačanski tim.\n"Popunjavamo sastav onako kako smatramo da je potrebno. Filip Zekavičić je tip igrača koji nismo imali. Takođe, procenili smo da ima prostora da napreduje i bude još bolji. On je zdrav i u dobrim godinama. Verujem da će nadoknaditi nedostatak koji smo imali ispod koša. Imamo velika očekivanja od njega, kao uostalom i od svih igrača. Nadam se da će se dobro uklopiti u ovaj sastav", izjavio je Jovica Arsić i u jednom dahu nastavio.\n"Sada je ostalo da pronađemo barem još jednog igrača koji igra na poziciji četiri. Puno je košarkaša u opticaju, ali još uvek nismo pronašli pravo rešenje. Strpljivi smo i verujemo da ćemo pronaći ono što tražimo. To bi trebalo da bude dovoljno za start sezone. Nije lako da se igra u ovom sistemu takmičenja", napomenuo je trener Borca.\n"Borac želi da angažuje mlade igrače koje će uspeti da afirmiše, ali i da ih čuva u svojim redovima, da ne bude više prakse da košarkaši ostaju u klubu samo godinu dana. Nije dobro da mi razigravamo igrače koji će napredovati i postati skupi da više ne možemo da ih platimo, pa da svake sezone krećemo iz početka. Moramo dugoročnije razmišljati. Zbog toga smo sa igračima sklapali višegodišnje ugovore", dodao je trener Arsić.\n"Rano je za neke procene i ocene. Meni je najbitnije da su igrači zdravi i spremni za izazove. Naravno, ovo je još daleko od onoga što ja zahtevam od njih, ali pred nama je dovoljno vremena za uigravanje. Kada budu počele pripremne utakmice biće prilike za neke korekcije, kao i prostora da igrači izbace neke stare navike koje su stekli, a koje možda ne odgovaraju ovom sadašnjem timu".\nJovica Arsić takođe dodaje.\n"Mi imamo puno prostora za napredak. Ponavljam, važno je da igrači budu zdravi i da vredno treniraju, a vremenom će tim biti sve bolji".\n"Potrudićemo se da odigramo dovoljan broj prijateljskih utakmica kako bismo bili pravi već na startu prvenstva. Odmah na početku ABA 2 lige imaćemo teške mečeve. U planu je da tokom priprema odigramo duele sa Igokeom, Novim Pazarom, Krkom, Steauom itd. Biće tu utakmica u Čačku, kao i na strani", zaključio je trener Borca Jovica Arsić.


ĐUKANOVIĆ ŽESTOKO UZDRMAN: Pravo stanje u Podgorici, Milo više ne kontroliše situaciju! | Happy BSC portal\nVAŽNO ZA SVE KOJI PUTUJU VOZOM: Po novim pravilima moraju da vam vrate NOVAC ...\nAKCIJA BEOGRADSKE POLICIJE: 2 vozača bila pod uticajem narkotika, jedan u sta...\nĐUKANOVIĆ ŽESTOKO UZDRMAN: Pravo stanje u Podgorici, Milo više ne kontroliše situaciju!\nOvo je izjavio dugogodišnji diplomata i predsednik Srpskog spoljnopolitičkog kruga Milisav Paić.\n- Crna Gora pokušava da stvori neku svoju crnogorsku naciju i crkvu kroz otklon prema Srbima i u negiranju zajedničkih etničkih korena. Mnogo gore od stvaranja crnogorske pravoslavne crkve, jesu optužbe Mila Đukanovića na račun Srpske pravoslavne crkve - da je ona u sprezi sa Moskvom i Beogradom i da podriva nezavisnost i stabilnost Crne Gore.\nCrna Gora je pred finansijskim kolapsom, turizam je apsolutno na nuli, njihova ekonomija ne postoji, zadužuju se svakim danom sve više, a epidemija korone eskalira i prema broju stanovnika Crna Gora ima oko 10 puta više zaraženih nego što ih je u Srbiji. Ta situacija Milu Đukanoviću naravno da ne ide nikako na ruku i stvaranje teorije zavere i neke ugroženosti spolja je, prema rečima našeg sagovornika, neophodna.\n- Naravno da Rusija i Srbija „menjaju” ceo svet pa onda i Crnu Goru i da su im oni onda „najnormalniji” i najgori neprijatelji. Milo pominje i Srbe koji žive u Crnoj Gori i kaže da oni nemaju nikakvog razloga da se smatraju ugroženim ali izražava nadu da će ih biti manje. To znači da on ide na dopunske pritiske prema onima koji se deklarišu kao Srbi i mislim da ta situacija ne obećava stabilnost i dobrobit Crnoj Gori - rekao je Paić.\n- Očigledno je da u Crnoj Gori postoji određeni broj vrlo militantnih crnogorskih nacionalista. Uz pomoć njih i njihovih pritisaka Milo Đukanović obezbeđuje sumnjivu većinu za opstanak na izborima - rekao je sagovornik.\nPOZIV ZA BAJDENA: Predsednik Rumunije želi NATO na "RUSKOM MORU"


Ovo je dnevna rutina Šeron Stoun koja joj omogućava da sa 63 izgleda kao da joj je 45 - GRAZIA Srbija\nŠeron Stoun je jedna od onih žena za koje vreme kao da je stalo. Iako ima 63 godine, izgleda, u najmanju ruku, kao da joj je 40 i kusur, ali za to je izgleda najzaslužniji - njen stav.\nGlumica se trudi da joj svaki trening bude drugačiji, što zavisi i od toga na kojoj regiji radi. Treninge sprovodi četiri do pet puta nedeljno, a najčešće kombinuje pilates, istezanje celog tela, treninge snage, jogu i ples. Kada nije u teretani, vežba kod kuće, kada je naročito kreativna - ležeći u kadi podiže noge uz otpor koji joj pruža voda. Recite koliko je genijalno! Pritom, da li ste znali da se Šeron Stoune druži sa Arnoldom Švarcenegerom koji joj je ujedno fitnes inspiracija!\nIako sve ovo deluje previše striktno, poenta je u tome da deluje i da su rezultati i više nego vidljivi. Zanimljivo je istaći da joj je uzor u odluci da se odrekne alkohola bila - Madona! Kako kaže, u jednom trenutku je primetila da njena vršnjakinja izgleda daleko bolje od nje i sva očajna je pitala svog trenera šta to ona radi pogrešno. On joj je rekao da sumnja da Madona konzumira i kap alkohola - ostalo je, valjda, istorija.\nŠeron Stoun ima trojicu sinova - Kvina Kelija, 10, Lairda Vonea, 12, i Roana Džozefa, 16. Kako kaže, jako je ponosna na to u kakve muškarce su izrasli i voli da provodi mnogo vremena sa njima te u skladu sa tim organizuje svoje druge obaveze.\nŠeron je njena majka još odmalena naučila da su obavezni koraci u nezi umivanje i hidratacija. Godinama i godinama kasnije, glumica i dalje primenjuje taj savet. Osim što s vremena na vreme kožu počasti hranljivom maskom za lice, tokom ostalih dana koristi samo jedan proizvod - hidratantnu kremu.


RTCG - Radio Televizija Crne Gore - Nacionalni javni servis :: Podgorica :: Primarno prečišćavanje otpadnih voda\nVEŠOVIĆ O PROJEKTIMA 25. 10. 2017. 17:50 >> 17:19 1\nVEŠOVIĆ O PROJEKTIMA\nUbrzan demografski i infrastrukturni razvoj Podgorice uslovio je nove prioritete grada, a trenutno najvažniji projekat koji realizuje gradska uprava je izgradnja uređaja za prečišćavanje otpadnih voda sa inseneracijom mulja i kolektorskom mrežom, rekao je zamjenik gradonačelnika, Časlav Vešović.\nOn je, na konferenciji „Kapija Balkana - Crna Gora 2017” koja se održava u Podgorici, u organizaciji ministarstva vanjskih poslova Izraela i Crne Gore, ambasada i počasnog konzulata Crne Gore u Izraelu, kao i Glavnog grada, podsjetio da je ozbiljna i temeljna priprema tog projekta doprinijela da se obezbijedi 20 odsto bespovratnih sredstava iz Zapadnobalkanskog investicionog fonda.\nVešović je saopštio da je u toku pretkvalifikacija za odabir konsultanta za pripremu tenderske dokumentacije.\n„Od 12 kredibilnih kompanija koje učestvuju u nadmetanju, sa partnerima iz KfW banke ćemo odabrati pet koje će se nadmetati za izradu tenderske dokumentacije. Početkom sljedeće godine steći će se svi preduslovi za raspisivanje tendera za projektovanje i izvođenje radova vrijednih oko 50 miliona eura”, naveo je Vešović, saopšteno je iz PG biroa.\nVešović je, izdvajajući značaj razvoja putne infrastrukture u Podgorici, konstatovao da je izgradnja Jugozapadne obilaznice i Donjogoričkog bulevara direktno vezana za projekat izgradnje sistema za prečišćavanje otpadnih voda.\n„Jer bi kroz te saobraćajnice trebalo da se izgradi kolektorska mreža koja će povezati postrojenje sa brojnim djelovima grada i povećati broj priključenja na novi kolektor, što podrazumijeva i urbanizaciju značajnog dijela Podgorice“, dodao je Vešović.\nKako je kazao, za Donjogorički bulevar već je raspisan javni poziv i očekuje da će se ubrzo ugovoriti taj posao vrijedan deset miliona eura.\n„Za Jugozapadnu obilaznicu vrijednu 20 miliona eura, gdje će sredstva biti obezbijeđena kroz partnerstvo Glavnog grada i IFC-a kao dijela Svjetske banke, očekujemo raspisivanje javnog poziva do kraja godine”, naglasio je Vešović.\nOn je, predstavljajući razvojne projekte Podgorice, izdvojio i rekonstrukciju gradskog stadiona, projekta koji ima perspektivu da se realizuje po modelu javno-privatnog partnerstva, gdje bi, pored sportskih, bila previđena mogućnost izgradnje i komercijalnih sadržaja u cilju njegove pune funkcionalnosti i dugoročne održivosti.\nVešović je rekao da je rekonstrukcija javne rasvjete u Glavnom gradu, projekta koji će se odvijati u dvije faze, takođe prioritet uprave Glavnog grada.\n„Jedan javni poziv koji je dao okvirne tržišne ponude je iza nas, a vrlo brzo ćemo raspisati i naredni poziv za zamjenu 10.700 svjetiljki u ruralnom i prigradskom području, a sredstva će biti obezbijeđena kroz uštede u električnoj energiji”, ocijenio je Vešović.\nOn je istakao da je adekvatan tretman otpada po standardima razvijenih zemalja prepoznat kao razvojna šansa Glavnog grada, i u tom dijelu prioritet je realizacija projekata proizvodnje električne energije iz deponijskog bio gasa.\n„Po Zakonu o koncesijama neophodno je koncesioni akt predstaviti na javnoj raspravi i nakon završenog procesa raspisati tender za javno- privatno partnerstvo“, zaključio je Vešović.\nCilj konferencije „Kapija Balkana - Crna Gora 2017” koja se održavala u Podgorici od 23. do 25. oktobra, je bio da poslovnoj eliti Izraela predstavi razvojne potencijale Podgorice i Crne Gore.\nPodgorica Časlav Vešović Glavni grad


Vanjskotrgovinska komora BiH pozvala privrednike da se prijave za vakcinaciju u Srbiji - Bolja Strana\nNaslovnica Istaknuti članci Vanjskotrgovinska komora BiH pozvala privrednike da se prijave za vakcinaciju u Srbiji\nVanjskotrgovinska komora BiH pozvala privrednike da se prijave za vakcinaciju u Srbiji\nPrijave se primaju do petka u 10 sati, a kako bi kompletan spisak bio proslijeđen u Privrednu komoru u Srbiji\nVlada Republike Srbije donijela je odluku o vakcinaciji privrednika sa prostora zapadnog Balkana, među kojima su i državljani Bosne i Hercegovine. Tim povodom su iz Vanjskotrgovinske komore Bosne i Hercegovine uputili su obavještenje privrednicima, u kojem je, između ostalog navedeno da je shodno pogoršanju epidemiološke situacije, Vlada Republike Srbije odlučila podržati nastojanja Komorskog investicionog foruma zapadnog Balkana, da se privrednicima obezbijedi brža imunizacija protiv zaraze koronavirusom.\n“Kao prvi korak u ublažavanju pandemije te kako bi se olakšale posljedice po privredu, za sve zainteresovane privrednike regiona obezbjeđeno je vakcinisanje u Beogradu, u subotu 27. i nedjelju 28. marta 2021. godine. Na raspolaganju je vakcina AstraZeneca”, navedeno je u obavještenju Vanjskotrgovinske komore Bosne i Hercegovine, koja je članica Komorskog investicionog foruma zapadnog Balkana.\nKompanije koje su zainteresirane za imunizaciju, Vanjskotrgovinska komora BiH je pozvala da im se prijave do petka, 26. marta ove godine u 10 sati, a kako bi kompletan spisak bio proslijeđen u Privrednu komoru u Srbiji.\nPrethodni članakU akciji saobraćajne policije u Hercegovini svi kontrolisani su i kažnjeni\nNaredni članakU Sarajevu 746 novooboljelih, preminula 21 osoba


Glasanje i nova sednica – Nadlanu.com\nGlasanje i nova sednica\nBEOGRAD, 16. jula 2009. (Beta) – Skupština Srbije u četvrtak će glasati o tačkama dnevnog reda vanredne sednice koja je počela 8. jula, a zatim će početi novu vanrednu sednicu na čijem su dnevnom redu, pored ostalog, izmene Zakona o javnom informisanju.\nPoslanici će glasati o Predlogu zakona o budžetskom sistemu, o izmenama i dopunama Zakona o republičkim administrativnim taksama, kao o dopunama Zakona o radu. Skupština će se izjašnjavati i o davanju garancija Srbije u korist Marfin banke AD Beograd po zaduženju javnog preduzeća Putevi Srbije.\nNa dnevnom redu nove vanredne sednice, koja je zakazana za 15.00, osim izmena i dopuna Zakona o javnom informisanju je i set zakona iz oblasti pravosuđa, urbanizma i građevinarstva, zdravstva, obrazovanja i tri finansijska sporazuma. Na dnevnom redu te sednice su ukupno 24 tačke.


Rusija › Made-in-Germany.rs\nNajkontroverzniji evropski energetski projekat, gasovod Severni tok 2, koji se proteže po dnu Baltičkog mora od Rusije do Nemačke, u potpunosti je izgrađen i za njegovo puštanje u rad sada se čeka još samo na odobrenje nemačkog energetskog regulatora. Novo postrojenje ruskog gasnog giganta Gasproma, dužine 1.200\nRuska kompanija Severni tok 2 (Nord strim 2 AG) uložila je žalbu na odluku suda u Dizeldorfu da novi gasovod ne oslobodi obaveza po pravilniku obnovljene Gasne direktive EU. Kompanija se još u junu obratila sudu u Dizeldorfu kako bi osporila istu takvu odluku Federalne mrežne agencije\nPreko gasovoda Turski tok i dalje preko nacionalnih prenosnih gasnih sistema Srbije, Bugarske i Mađarske, koji čine gasovod Balkanski tok, od juče su počele isporike prirodnog gasa za Mađarsku i Hrvatsku, navodi se na sajtu ruskog Gasproma. Gasovod Turski tok, koji se proteže preko Crnog mora od\nOd MiG na 11/09/2021 / AKTUELNO, BLOG / Ostavite komentar\nRuski energetski gigant Gazprom je u potpunosti završio sa izgradnjom gasovoda Severni tok 2, saopštio je predsednik Upravnog odbora kompanije Aleksej Miler, a prenosi agencija TAŠ. Prethodno je objavljeno da je operater projekta završio postavljanje i poslednje cevi novog gasovoda, kao i da u kompaniji očekuju da\nRuski Institut Gamileja je izdao odobrenje za upotrebu 550.000 vakcina “Sputnjik V”, koje su do 13. avgusta proizvedene u Srbiji u Institutu za virusologiju, vakcine i serume „Torlak“. Prema rečima ministra za inovacije i tehnološki razvoj Nenada Popovića, Institut Gamaleja sinoć je odobrio upotrebu vakcina sa Torlaka,\nOd MiG na 13/07/2021 / AKTUELNO / Ostavite komentar\nZa izgradnju gasovoda Severni tok 2 Nemačka je izdala sve neophodne građevinske dozvole, potvrdila je predstavnica ministarstva ekonomije te zemlje Beate Baron. – Izdate su sve građevinske dozvole i to odavno. Kada je reč o operativnim aktivnostima, tu bi verovatno moglo da pomogne nemačko regulatorno telo –\nIzgradnja gasovoda Severni tok 2, koji povezuje Rusiju i Nemačku, trebalo bi da bude završena već za nekoliko nedelja, saopštava operator gasovoda. – Do sada je završeno 98 posto gasovoda i očekujemo da će građevinski radovi biti završeni do kraja avgusta. Dva posto, koliko još nedostaje, tiču\nU subotu je na snagu stupio sporazum o slobodnoj trgovini između Srbije i Evroazijske ekonomske unije EAEU, čime je za gotovo 99 posto robe srpskog porekla otvoreno tržište od 180 miliona ljudi, javlja agencija Tanjug. Sa članicama Unije, Rusijom, Kazahstanom, Belorusijom, Jermenijom i Kirgistanom, Srbija je potpisala\nOd MiG na 15/04/2021 / AKTUELNO / Ostavite komentar\nRuski fond za direktne investicije (RFPI) i Institut za virusologiju i vakcine „Torlak“ saopštavaju da je u tom beogradskom institutu pokrenuta proizvodnja ruske vakcine protiv korona virusa “Sputnjik V”. Prema pisanju ruske novinske agencije Tass, RFPI je potvrdio da je ovim Srbija postala prva država u južnoj\nStr. 1 od 41234>


SAD: Borba protiv korupcije ključni bezbednosni interes\nTanjug 3. juna 2021. 23:06\nVAŠINGTON – Administracija američkog predsednika Džozefa Bajdena formalno je označila borbu protiv korupcije kao jedan od centralnih nacionalnih bezbednosnih interesa.\nBajden je juče izdao prvi memorandum o nacionalnoj bezbednosti, u kojem je izneo svoj plan za borbu protiv korupcije.\n„Korupcija preti nacionalnoj bezbednosti Sjedinjenih Država, ekonomskoj jednakosti, globalnoj borbi protiv siromaštva i razvojnim naporima, i samoj demokratiji. Efikasnim sprečavanjem, borbom protiv korupcije i isticanjem prednosti transprentne i odgovorne uprave, možemo da obezbedimo ključnu prednost za SAD i druge demokratije“, poručio je Bajden.\nNeimenovani visoki zvaničnik Bajdenove administracije objasnio je da je memorandum o nacionalnoj bezbednosti važan zato što predstavlja zvaničnu poruku američkog predsednika da očekuje od svih relevantnih vladinih službi i agencija da pojačaju borbu protiv korupcije „na veoma specificne nacine“, prenosi Glas Amerike.\nU dokumentu se, delom, traži suzbijanje svih oblika nelegalnog finansiranja u zemlji i u međunarodnim finansijskim sistemima.\nOd američkih kompanija se traži da registruju stvarne vlasnike kod Ministarstva finansija i smanje tajnost finansijskih ofšor transakcija.\nCilj registracije stvarnog vlasništva je da se u suštini zabrani skrivanje nelegalne imovine iza anonimnih ofšor kompanija.\nPredsednik SAD zatražio je da se osigura da „korumpirani pojedinci, transnacionalne kriminalne organizacije i njihovi posrednici“ odgovaraju za svoja dela, uključujući i krivično.\nPrema rečima neimenovanog zvaničnika, u borbu protiv korupcije biće uključena i Kancelarija direktora nacionalnih obaveštajnih službi i Centralna obaveštajna agencija (CIA), koje će upotrebiti sva raspoloživa sredstva da osiguraju da se identifikuje korupcija i preduzmu odgovarajuće mere.


Kategorija: Društvo-Novi Bečej\tDatum kreiranja sreda, 27 februar 2019 11:10\tDatum objavljivanja\tAutor : WEBINFO\nKao što je naš portal već pisao, Slađana Stojkov je devojka iz Novog Miloševa obolela od teške i opasne bolesti koja je nedavno dijagnostikovana. U pitanju je redak tumor mišićnog tkiva i svaka pomoć je dobrodošla.\nUpravo iz tog razloga, sav prihod sa utakmice, koja će se odigrati između rukometnog kluba “Jedinstvo” iz Novog Bečeja i rukometnog kluba "Lavovi" ide Slađani Stojkov.\nUtakmica je zakazana za subotu 2. marta sa početkom od 20 časova, a ulaz je 100 dinara.\nTakođe, oni koji žele da pomognu i mimo ovog turnira to mogu učiniti uplatom na račun 265-0000005372689-42 Raiffeisen banka, na ime: Saša Stojkov.\nI ovoga puta, naš redakcija portala apeluje na humanost naših čitalaca kako bi Slađa dobila bitku sa ovom strašnom bolesti.\nU petak tretiranje komaraca u Bečeju\nU okviru akcije suzbijanja komaraca na teritoriji opštine Bečej, u petak 12. oktobra 2018. godine, u…


- Konkurencija, transparentnost i slobodno preduzetništvo su osnovne američke poslovne vrednosti i zato mislim da će američke kompanije sigurno nastaviti sa investiranjima u perspektivna tržišta iz potrebe da stvore novu vrednost i generišu dalji rast . Među evropskim državama, Srbija je jedna od pet najatraktivnijih za strane direktne investicije. Uzevši u sve to kao i napredak koji Srbija ostvaruje, uočljiv i na „Duing biznis“ listi, ne vidim razlog zbog kog bi investicije američkih kompanija mimoišle Srbiju.\nMožda zato što Tramp hoće da stimuliše američke privrednike da investiraju u svoju, a ne tuđu privredu?\n-Mi moramo da uradimo svoj deo posla i nastavimo sa unapređivanjem poslovne klime, što je i naša misija. Da li će i kakve će promene nastati s dolaskom novog predsednika, ostaje da se vidi. Svakako da bi eventualni porast protekcionizma imao negativne posledice za EU a time i nas jer je EU i naš glavni trgovinski partner.\nA kakve bi negativne posledice mogao da izazove Trampov animozitet prema politici Američke centralne banke i njenom direktoru ?\n- O tome sada možemo samo da spekulišemo. Političari ponekad u izbornoj kampanji kažu određene stvari koje u drugačijim okolnostima, kada postanu državnici, ne bi rekli. Sudeći po dosadašnjim izjavama, dalo bi se zaključiti da budući predsednik nije „preterani ljubitelj” FED-a ili njegovog šefa.\nDa li zbog toga što nije “preterani ljubitelj” FED-a može da nastrada finansijsko tržište ako dođe do promene kamatnih stopa i skupljeg novca na tržištu ?\n- U zemljama razvijene demokratije ne dovodi se u pitanje nezavisnost centralne banke. Najednostavniji način da se vidi sta investitori očekuju da će FED da uradi sa kamatnom stopom jesu fjučers ugovori na FED kamatnu stopu. Na osnovu toga se može zaključiti da isti procenat investitora i sada i pre izbora očekuje da će FED podići svoju kamatnu stopu u decembru. Ako fiskalna politika bude ekspanzivna, za očekivati je da će FED brže podizati svoju bazičnu kamatnu stopu. Naravno, ima i onih koji kažu da Tramp nije zaiteresovan da kamatna stopa bude viša, jer bi se to negativno odrazilo na njegov imidž kao i na „hlađenje“ ekonomije.\nNjegov imidž u Srbiji je pozitivan i svi očekuju da će nova administracije blagonaklona prema nama. Koliko su za poslovnu klimu važni odnosi sa američkom administracijom?\n- Kada govorimo o preduslovima za unapređenje poslovne klime u Srbiji, ipak su najvažnije reforme koje predstoje. Da bi napredovali dalje neophodno je smanjiti sivu ekonomiju, uspostaviti jednake uslove poslovanja za sve kompanije prisutne na tržištu, reformisati i osavremeniti državnu upravu. Ukupna poslovna klima ne zavisi presudno od saradnje dve administracije, već od uspešnog timskog rada privrede i Vlade, te zajedničkih napora koji već daju rezultate. Naravno, dobri odnosi i dijalog sa političkim i ekonomskim liderom današnjeg sveta su važni jer se na taj način šalje i porukao stabilnosti investitorima.\nTe poruke nema dugo od američkih investitora, pa da nije nešto zapelo sa najavljenih 20 miliona ulaganja u Srbiju?\n- Poznato je da su SAD posle država članica EU najveći inostrani investitori u Srbiju, a njihovo interesovanje za dodatna ulaganja posebno je istaknuto u oblasti automobilske i IT industrije. Prema navodima iz Ministarstva privrede, prva ulaganja u ove industrije se mogu uskoro očekivati ali mi ne možemo da govorimo o kojim kompanijama se radi jer kao što znate, kompanije tek nakon potpisivanja svih ugovora vole da javno pričaju o tome.


Kapetan Dragan izlazi iz zatvora – Zvornik Danas\nNaslovna/VIJESTI/Društvo/Kapetan Dragan izlazi iz zatvora\nDragan Vasiljković, poznatiji kao kapetan Dragan, danas bi trebalo da izađe iz zatvora u Hrvatskoj i krene prema Srbiji gdje će biti obuhvaćen mjerama, kao i svi ostali srpski državljani koji se vraćaju iz inostranstva.\nDirektor Dokumentaciono-informacionog centra „Veritas“ Savo Štrbac izjavio je Srni da ga zovu brojni saobroci i prijatelji Vasiljkovića interesujući se o dolasku u želji da mu organizuju doček, ali da je to u ovim okolnostima neizvodljivo.\n– Ako se ta tužba odbije, postoji još jedan pravni lijek, a to je tužba na Evropskom sudu za ljudska prava gdje se može dokazivati da su mu prekršena prava garantovana Konvencijom o ljudskim pravima – rekao je Štrbac.\n– Kada je on izručen, onda je advokatski tim podnio taj zahtjev. O njemu još nije odlučivano, a trebalo bi jednog dana da se odluči pozitivno ili negativno – rekao je Štrbac.\ncovid19 izolacija kapetan dragan kazna\nSpisak lica koja su uplatila novac Fondu solidarnosti, među njima i zvornički KANIS i Centar za obrazovanje odraslih


„Ugovor ističe 20. septembra. Ne postoje nikakve naznake da će se bilo šta prekinuti do tada“, rekao je Terzić za N1 odgovarajući na pitanja građana koji su posle vesti o tenderu zbunjeni da li da produžavaju svoje mesečne karte.\nGovoreći o tenderu koji je gradska uprava raspisala, Terzić je objasnio da se on ne odnosi na nabavku nove opreme ili sistema, već na usluge studije, to jest stručnog mišljenja saobraćajnih inženjera i IT stručnjaka o tome šta i kako uraditi posle 20. septembra.\nUpitan šta je najizvesnije da će grad izabrati – da produži ugovor s Apeksom, nađe drugog partnera ili uvede potpuno nov sistem, Terzić kaže da grad ne može da bira jer postoje zakonske procedure koje moraju da se sprovedu, koje se odnose i na javne nabavke.\nGovoreći o izazovima sa kojima se Busplus suočavao od svog uvođenja, on na prvo mesto stavlja to što građani nisu bili pripremljeni na novi sistem i na to šta se on sve odnosi. Kao drugi problem, navodi broj kontrolira kojih je po ugovoru predviđeno 200, a u Apeksu je, prema njegovim rečima, stalno zaposleno njih oko 280.\n„Dve stotine kontrolora je jako malo, s obzirom na broj linija, saobraćajnu mrežu, na radno vreme. Taj broj ljudi je mali, to je navjeća greška“, ukazao je Terzić i dodao da je neophodna i veća saradnja sa komunalnom milicijom koja bi trebalo da asistira kontrolorima.


Ko stoji iza poslednjeg bombardovanja Sirije? | Global Defence\nSatelitski snimak nakon bombardovanje baze 47. brigade ( foto:ISI)\n02/05/2018 Saša Radomirović 0\nU noći 29. aprila nekoliko jakih eksplozija pogodilo je Siriju tolike jačine da je čak Evropsko-mediteranski seizmološki centar zabeležio potres jačine 2,6 Rihterove skale. U napadu je navodno stradalo najmanje 40 ljudi, od kojih su veći deo činili Iranci. Eksplozije su se istovremeno dogodile na tri lokacije, u okviru baze 47. brigade Sirijske arapske armije i skladišta naoružanja Salhab u provinciji Homs, dok je registrovana u okviru vojnog aerodroma Nažrab u Alepu.\nEksplozija skladišta naoružanja nakon vazdušnog napada u okviru baze 47. brigade\nGlavni uzrok ove serije eksplozije jeste strano bombardovanje za koje niko do sada nije preuzeo odgovornost. Regionalni i svetski mediji upirali su prste u Izrael, SAD, pa i Veliku Britaniju da stoje iza ovog slučaja. Na lokacijama koje su bile meta napada odavno je zabeleženo prisustvo pro-vladine milicije Hezbolah koju Iran svesrdno pomaže u Siriji. Najveća eksplozija bila je upravo u okviru baze 47. brigade, inače od ranije poznato mesto koje Hezbolah koristi kao jednu od svojih baza i ujedno za skladištenje naoružanja.\nIzvor blizak listu The New York Times rekao je da su u napadu uništene Hezbolahove rakete, kojih je bilo oko 200 komada. Nekako se ova informacija poklapa sa onom od prethodnog dana gde je jedan sirijski kargo avion Il-76 napustio iranski međunarodni aerodrom Mehrabad sletevši u provinciji Hama. Isti ovaj avion je 22. aprila poleteo sa istog civilno/vojnog aerodroma u Teheranu, međutim, tada je sleteo u provinciji Alepo, što opet koincidira sa lokacijom bombardovanja.\nSirijski Il-76 kojim je redovno doturano naoružanje iz Irana\nMožemo reći da ovaj vazdušni most koji povezuje Iran sa Sirijom datira još od početka rata, ali se stvara utisak da su letovi postajali sve intenzivniji kako se građanski rata sve više razbuktavao, a strani faktor sve više uplitao.\nNajviše pažnje ovim letovima posvećivao je Izrael, koji slanje naoružanja u Siriju, a posebno Hezbolahu vidi kao pretnju po nacionalnu bezbednost, s obzirom na dugogodišnje loše bilateralne odnose sa Iranom. Iako Izrael nije stao iza poslednjeg bombardovanja, sve ukazuje na to da je ovakvu jednu akciju mogla da sprovede samo ta zemlja koja godinama, a sve učestalije u poslednjih nekoliko meseci bombarduje položaje u Siriji.\nUstaljena je praksa kod Izraela da ne preuzima odgovornost, ali ni da demantuje nakon izvršenog vojnog zadatka.Pravi primer za to je bombardovanje sirijskog nuklearnog reaktora 2007. Iako je od starta bilo jasno da Tel Avi stoji iza ovog napada, konačno priznaje usledilo je tek 10 godina kasnije. Kada je reč o bombardovanjima tokom građanskog rata, Netnjahu se svega jednom oglasio, priznavši da njegova zemlja stoji iza nekoliko desetina napada u Siriji.\nGledajući poslednji napada, Britanija i SAD u startu su se ogradile, negirajući bilo kakvu umešanost. Dva su razloga zašto su ubrzo nakon bombardovanja ove dve zemlje u medijima našle kao mogući počinioci. Prvi je taj što su se na pojedinim Twitter profilima pojavile fotografije ostataka GPS navođene bombe GBU-39B. Međutim, isti te bombe poseduje i Izrael, tako da ukoliko su fotografije autentične izvesnije je da su izraelskog porekla.\nOstaci bombe GBU-39B\nNedugo nakon što se napad dogodio neki sirijski mediji naveli su da su SAD napale provladine snage sa višecevnim modularnim raketnima lanserima HIMARS iz oblasti Al Tanf blizu granice sa Jordanom, gde SAD imaju svoju bazu. Napad je po njihovom gledištu izveden kao odmazda za skorašnji napad provladinih snaga na Kurde preko reke Euftat. Možemo reći da je ovaj zaključak donet prilično brzopleto, ako uzmemo u vidu činjenicu da rakete sa HIMARS po svojim TT karakteristikama nisu stanju da pogode gore pomenute mete. Jedini sistem sličan HIMARS koji bi mogao da pogodi položaje u Hami i Alepu jeste ATACMS, ali do sada nisu postojale informacije o njihovom postojanju na tlu Sirije.\nSlučajno ili ne, svega 24h nakon napada u Siriji Izrael je izašao sa navodnim obaveštajnim podacima koji ukazuju da se Iran ne pridržava Nuklearnog sporazuma potpisanim 2015. za vreme administracije Baraka Obame. Međutim, ako se malo bolje analizira ono što je Netanjahu predočio javnosti, može se zaključiti da jasne dokaze da je Teheran prekršio sporazum iz 2015. nema ni on ni međunarodni posmatrači. Od svega popezno izloženog u udarnom terminu jasno je samo ono što je već odavno bilo poznato, da je Iran želeo da dođe do nuklearnog oružja.\nAko pogledamo seriju izraelskih bombardovanja u Siriji, možemo videti da su svaki put primarna meta napada bili položaji šiitskog Hezbolaha, a najmanje Sirijska arapska armija koja je više bila kolateralna šteta zbog uske saradnje sa ovom milicijom. Otuda se sve više čini da Netanjahu i njegova administracija nemaju toliki problem sa ostankom Asada na vlasti, već sa Iranom koji je iskoristio građanski rat u Siriji kao priliku da kroz šiitske proksi grupe jača uticaja na Bliskom istoku.\nTagovi:Alepo Bombardovanje Hama Hezbolah Izrael SAD Sirija\nUrugvaj na pragu najveće nabavke tenkova u svojoj istoriji?\nSrušio se ruski borbeni avion Su-30SM u Siriji


Foto: Ministarstvo odbrane Srbije / Ministarstvo odbrane\nMinistar Stefanović istakao je da je saradnja Srbije i Rusije u oblasti odbrane na istorijskom maksimumu, dok je ministar Šojgu poručio da je Rusija zainteresovana za dalji razvoj bilateralne saradnje i pružanje pomoći u jačanju kapaciteta Vojske Srbije.\nNa početku sastanka ministar Stefanović istakao je da mu je izuzetno drago što se u muzejskom kompleksu "Put sećanja" nadomak Moskve nalazi i grumen srpske zemlje sa Groblja oslobodiocima Beograda i da je to važna simbolička poruka zajedničke borbe naših naroda protiv fašizma.\nNebojša Stefanović i Sergej Šojgu\n- Srbija će učestvovati u izgradnji spomenika srpskom vojniku, koju ste predložili, i biće nam, naravno, velika čast da budemo deo toga. Kada je reč o našoj vojno–vojnoj saradnji, ona napreduje zaista dobrim tempom i u ovoj godini planiramo ukupno 91 zajedničku aktivnost. U Srbiji su nedavno bili generali Pankov i Fomin, koji su prisustvovali vežbi u kojoj je ruski Specnaz učestvovala sa našim specijalnim jedinicama i zaista su bili odlični u sadejstvu - rekao je Stefanović, koji je ovom prilikom uputio poziv ministru Šojguu da poseti Republiku Srbiju.\n- Smatram da Republika Srbija danas vodi samostalnu politiku. Podsetio bih da samo jake oružane snage garantuju nezavisnost jedne zemlje. Mi smo opredeljeni za nastavak razvoja bilateralne saradnje naših zemalja i pružanje pomoći u jačanju kapaciteta Vojske Srbije - rekao je Šojgu.\nOn je pozdravio učešće Vojske Srbije na "Međunarodnim vojnim igrama 2021", koje nisu, kako je ocenio, samo takmičenje već i prikaz vrhunske osposobljenosti i gotovosti pripadnika oružanih snaga. Takođe je naveo da se zajedničkim vežbama pripadnika naše dve vojske, osim prikaza obučenosti, potvrđuju i naši prijateljski odnosi na terenu.


Srbija: Čak 94 odsto mladih na društvenim mrežama - Bebac.com\n07.02.2019. / Izvor: Danas.rs\nSamo 23 odsto roditelja kontroliše vreme koje njihova deca provode na internetu\nOve informacije objavila je državna sekretarka u Ministarstvu trgovine, turizma i telekomunikacija Tatjana Matić na konferenciji „Dan bezbednog interneta“ u Beogradu.\n„Srbija je, po poslednjem istraživanju, deseta zemlja u svetu po razvijenosti savremenih informacionih tehnologija, a kada je u pitanju bezbednost dece na internetu, Srbija je prva zemlja u regionu“, kazala je ona.\nMatićeva je podsetila da je pre dve godine osnovan Nacionalni kontakt centar za bezbednost dece na internetu sa ciljem da se smanje mogućnosti zloupotrebe mladih putem interneta.\n„Za dve godine bilo je više od 7.000 poziva, od kojih je formirano 1.380 predmeta, a 155 je imalo elemente krivičnog dela. Među tim predmetima najzastupljenije je vršnjačko nasilje, ali i zloupotreba naloga na društvenim mrežama, vrbovanje i pedofilija“, rekla je Tatjana Matić.\nPo njenim rečima, u Srbiji je povećan broj dece koja imaju određeni vid zavisnosti od video-igrica.\n„Primetni su i brojni poremećaji u socijalnom ponašanju dece koji su prouzorokovani korišćenjem interneta. Zbog toga država ima obavezu da stvori sve neophodne uslove za prevenciju zloupotreba putem digitalnih tehnogija“, ocenila je Matićeva.\nAleksićeva je podsetila da je u osnovnim školama u Srbiji uveden obavezan predmet „Informatika i računarstvo“ koji, po njenim rečima, pohađa 130.000 učenika.\n„Taj školski predmet se vrlo detaljno dotiče digitalne pismenosti i digitalnog nasilja, a sa ciljem da mlade upozna sa svim opasnostima koje mogu da im se dogode na internetu“, rekla je Aleksićeva.


Sportske.net - Micov najavio kraj karijere?\nTridesešestogodišnji košarkaš planira završetak karijere.\nSprski košarkaš Vladimir Micov je ove sezone na iznenađenje mnogih stigao u podgoričku Budućnost, u kojoj će polako početi da se priprema za kraj košarkaške karijere. On je prethodnu sezonu proveo u Olimpiji iz Milana.\n"Kada čujem deceniju, zvuči kao da sam mator, mada se ne osećam tako. Verujem u Boga na neki svoj način, da je tako želeo. Počeo sam internacionalnu karijeru, došao u Podgoricu, tu završavam. Ne u smislu da ću završiti karijeru, već da polako završavam, ne postavljam se mentalno da je to moja zadnja sezona", rekao je Micov za "Mondo.me".\nABA liga je pred ovu sezonu privukla posebnu pažnju, zbog velikih pojačanja.\n"Vidim da svi govore da je ABA liga nikad jača ove sezone. Zvezda ima dosta povratnika, Obradović se vratio u Partizan i doveo velika imena. Tu je Cedevita koja mrsi konce, Igokea, Mornar koji se izdigao. Biće zanimljivo. Budućnost je uvek u vrhu, igrala je bar finale. Ima dosta timova, ulog je Evroliga, ambicije su najviše", dodao je on.


ХОЛАНЂАНИ на путу проналаска лека против КОРОНАВИРУСА\nHOLANĐANI na putu pronalaska leka protiv KORONAVIRUSA\nHolandski naučnici sa Univerziteta u Utrehtu i medicinskog centra „Erazmus” otkrili su antitelo koje može pomoći u borbi protiv koronavirusa, objavio je list „Dač njuz”.\n„Važno je ne davati lažnu nadu, ali ovo otkriće mnogo obećava”, izjavio je šef naučne grupe Berend Jan Boš.\nVirolozi koji se bave ovim istraživanjem pretpostavljaju da će ovaj metod lečenja biti razvijen mnogo brže nego vakcina, iako je njegova cena značajno veća, prenosi list.\nPodsetimo, Svetska zdravstvena organizacija objavila je 11. marta epidemiju novog koronavirusa KOVID-19 za pandemiju. U više od 120 zemalja sveta do sada je zaraženo više od 157 hiljada ljudi, skoro 76 hiljada je ozdravilo, a 5.839 osoba je umrlo.\nNesto mi govori da su "lek" iamli i pre nego sto je Virus krenuo. Milijarde su u pitanju. Treba im vratiti duplom merom.\nMigranti na kapijama Evrope i pandemija korona virusa u Evropi, da li su ta dva dogadjaja povezana i sinhronizovana? Već i kod nas, a pre uvedenog vanrednog stanja, vidimo puste ulice, prodavnice i pijace, puste gradove. Naprimer u Austriji je već propisano da ni na jednom mestu ne sme biti više od pet osoba zajedno, a jedini izuzetak su aktivnosti koje služe borbi protiv koronavirusa. U Evropi što se tiče domaćeg stanovništva izgledaće malte ne kao da ga nema, a vojska će se baviti sa nama da se ni slučajno ne okupimo u većem broju. Kad nas tako uvedu u novi red i to zarad našeg dobra, e onda s druge strane migranti u velikom broju mogu da jurnu na grčku i bugarsku granicu i zatim da s lakoćom ušetaju u gotovo bezljudnu Evropu. Neko se odlično poigrava.\nLjudi u Evropi da se sklanjaju i da nestanu kao senke uz pomoć virusa korona koji su pustili da se širi. Ne samo to nego i da završe predstavu na zemlji te da naroda bude što manje. Treba sad dočekati da pronadju odgovarajući lek pa još da ga proizvedu u dovoljnoj količini. A drugi dolazeći narodi uz pomoć virusa korona mogu sa lakoćom da udju u Europu u koju ih inače usmeravaju i to odavno.


FBiH: U protekla 24 sata registrirano 98 slučajeva COVID-19, prijavljena 3 smrtna ishoda - Federalno ministarstvo zdravstva: COVID19\nFBiH: U protekla 24 sata registrirano 98 slučajeva COVID-19, prijavljena 3 smrtna ishoda\nObjavljeno: 25.03.2022 ; Ažurirano: 25.03.2022\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 798 uzoraka, od čega je 98 pozitivno na COVID-19. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom i Kantonu 10.\nU Federaciji BiH do sada je testiran ukupno 1.232.541 uzorak, a COVID-19 je potvrđen kod 248.852 osobe.\nU protekla 24h, u Federaciji BiH prijavljena su 3 smrtna ishoda i to u Unsko-sanskom i Tuzlanskom kantonu, dok su 2 smrtna ishoda prijavljena retroaktivno.\nS današnjim danom, broj smrtnih ishoda na području Federacije BiH je 8.833.


Tri poze u seksu kojima nijedna žena ne može da odoli - Smedia\nMisionarski položaj je definitivno potcenjen. Ovo je za žene jedan od najboljih položaja, a vrhunac mogu doživeti na beskonačno mnogo načina, bez puno truda ili akrobacija. Ovaj klasičan ljubavni položaj je savršen za one koji vole da osete snagu muškog tela.\nVećina žena voli da bude iznad partnera jer imaju osećaj kontrole igre, a moć je uvek jak afrodizijak. Boravak na vrhu se ne mora ograničavati samo na jednu pozu već se na različite načine može doći do užitaka koje možda još...


Sajam tehnike 2019: Vreme je za nove tehnologije - Dan u Beogradu\nNaslovna » Izlasci » Sajmovi » Sajam tehnike 2019: Vreme je za nove tehnologije\nSajam tehnike 2019: Vreme je za nove tehnologije\nAh Neša 13. maj 2019. Sajmovi Postavite komentar\nU pet hala Beogradskog sajma, od 21. do 24. maja 2019, biće održan Sajam tehnike pod sloganom „Vreme je za nove tehnologije“.\nNajveći, najznačajniji i najreprezentativniji regionalni razvojno-tehnološki događaj te vrste u ovom delu Evrope, 63. Međunarodni sajam tehnike i tehničkih dostignuća, predstaviće se svom svojom sadašnjom i istorijskom veličinom.\nTehničko-tehnološka ostvarenja demonstriraće i promovisaće više od 600 direktnih i indirektnih izlagača, proizvodnih ili projektantskih kompanija, naučno-istraživačkih i obrazovnih institucija, start-up projekata i inovativnih pojedinaca iz tridesetak zemalja. Oko polovine ukupnog broja izlagača dolazi iz inostranstva.\nO interesovanju za ovaj sajamski događaj, međunarodni integrator i oslonac privredne saradnje na polju tehnike, tehničko-tehnoloških dostignuća i inovacija u ovoj oblasti, govori i predsajamska „borba za prostor“, za koji je konkurisalo čak 30 odsto više stranih kompanija nego domaćih.\nPrimetna je veća zainteresovanost firmi iz Kine za promociju opreme i mašina na sajmu. Ruska Federacija na najvišem nivou predstavlja domete i istraživanja svojih najuglednijih instituta u oblasti budućih efikasnih tehnologija. Premijerno nastupaju izlagači iz Finske i nekoliko uvozno-izvoznih kompanija iz Egipta. Sigurne su i nacionalne izložbe i grupni nastupi izlagača iz Češke, Austrije, Slovačke, Slovenije, Turske.\nSajam tehnike: Industrija 4.0\nKljučna izlagačka tematska oblast je i ovog puta globalni tehnološki trend – promocija Industrije 4.0 kroz digitalne tehnologije, kompletnu digitalizaciju svih proizvodnih procesa i poslovno umrežavanje.\nO značaju Industrije 4.0 i automatizacije procesa govori i činjenica da najviše izlagača dolazi iz oblasti „Integre“, sajamskog sektora posvećenog numerički upravljanim mašinama alatkama (CNC), obradnim centrima, alatima i sistemima alata.\nPo ovogodišnjoj zastupljenosti sledi grupacija iz oblasti industrijske elektronike i mernih uređaja, te termotehnika i elektroenergetika. Zapaženo je i povećanje interesa za izložbenim prostorom u oblasti materijala i komponenti za industriju (polugotovi i gotovi proizvodi), tehnologija i opreme za pripremu i prečišćavanje vode, ali i sistema i komponenti za pakovanje i ambalažu.\nGotovo svi najvažniji državni i obrazovni činioci u promociji inovacija i naučnih, tehničko-tehnoloških istraživanja – od Ministarstva nauke, tehnologije i tehnološkog razvoja, preko Fonda za inovacionu delatnost, Centra za promociju nauke ili Naučno-tehnološkog parka, do najznačajnijih obrazovnih i naučno-istraživačkih instituta i institucija – daće svoj pečat i u izlagačkom i u okviru izuzetnog stručnog pratećeg programa Sajma tehnike.\nSajam tehnike 2019 – info\nNaziv događaja: 63. Međunarodni sajam tehnike i tehničkih dostignuća\nMesto održavanja: Beogradski sajam – hale 1, 1A, 2, 3, 3A\nVreme održavanja sajma: 21-24. maj; 10.00-18.00\nCena pojedinačne ulaznice: 400 RSD\nCena ulaznice za đake i studente uz overen spisak, đačku knjižicu ili indeks: 100 RSD\nCena parkiranja u sajamskom krugu: 150 RSD po satu\nTagovibeogradski sajam industrija industrija 4.0 izlasci međunarodni sajam tehnike i tehničkih dostignuća proleće u beogradu sajam tehnike sajmovi tehnika tehnologija\nPrethodni Ženski hakaton „Girls Can Code“\nSledeći Udruženim snagama napred: Nepo System i Symantec


Tanjug 24. oktobra 2019. 19:32\nLJUBLJANA – Cene stambenog prostora u Sloveniji od početka ove godine pokazuju trend smirivanja iako su u proseku vrlo visoke, pa kvadrat stana u Ljubljani nije daleko od tri hiljade evra.\nKako je danas objavila državna geodetska uprava, koja vodi evidenciju poslova vezanih za stambene nekretnine, cene stanova i kuća u prvoj polovini ove godine pokazale su trend stagnacije iako su i dalje vrlo visoke i skoro na nivou onih iz 2008. godine, kad je došlo do globalne finansijske krize u svetu, javila je Hina.\nProsečna cena kvadratnog metra stana koji nije novogradnja u Sloveniji u prvoj polovini ove godine iznosila je 1.810 evra, što je malo povećanje od 1,7 posto u odnosu na isto razdoblje godinu dana ranije.\nMeđutim, cene stanova znatno su više od proseka na traženim lokacijama, posebno u Ljubljani, na slovenačkoj obali i na primer na Bledu.\nTako je prosečna cena kvadrata stana koji nije nov u Ljubljani početkom godine iznosila 2.780 evra, ali je stagnirala u odnosu na prošlu godinu i verovatno dostigla svoj vrhunac.\nNa području kratke, ali za mnoge atraktivne slovenačke obale cene kvadrata takođe su vrlo visoke pa izvan Kopra kao središnje urbane morske destinacije dostižu skoro 2.700 evra, što je sedam posto više nego lani.\nRast cena nekretnina na slovenačkoj obali i dalje je vrlo izrazit, posebno u zadnje tri godine.\nCena „novog“ stambenog kvadrata u samom Kopru u prvoj je polovini godine prema podacima geodetske uprave iznosila 2.440 evra i za četiri odsto je premašila prošlogodisnju cenu.\nU okolini Ljubljane kvadrat se prodavao po 2.180, a u Kranju po 2.060 evra, što je otprilike visina dve prosečne neto plate.\nPromet nekretninama u Sloveniji ove je godine u odnosu na lanjsku povećan za dva odsto, pa je nekretninama u prvih šest meseci bilo sklopljeno skoro 18.000 transakcija ukupne visine veće od 1,3 milijarde evra.


Borba: Vanredni izbori 16. aprila sledeće godine? - PV Informer Borba: Vanredni izbori 16. aprila sledeće godine? - PV Informer\nBorba: Vanredni izbori 16. aprila sledeće godine?\n6 dana pre 333 pregleda Izvor: Portal Borba\nŠef DPS-a i predsjednik Crne Gore obavijestio je svoje političke partnere da krenu u kampanju za vanredne parlamentarne izbore koji treba da se održe 16. aprila sledeće godine, ekskluzivno saznaje portal BORBA.\nKako navodi ovaj portal Đukanović je kazao da DPS, SDP i predstavnici manjina ne treba da ruše Vladu, već da sa pozicija koje sada imaju da krenu u tihu terensku kampanju za vanredne izbore.\n„Đukanović je od partnera tražio da miniraju rad Vlade na svakom koraku, da nameću svoje političke stavove i da se medijski češće oglašavaju i otvaraju što više identitetskih pitanja koja dijele građane. Tražio je da da budu strpljivi i da ne idu u rušenje Vlade kako bi dobili na vremenu da se stabilizuju, jer trenutno svi loše stoje na terenu“, piše Borba.\nDalje navode da je od kolega iz partije i ostalih saveznika tražio medijsku ofanzivu na Temeljni ugovor i Otvoreni Balkan, kako bi homogenizovao svoje biračko tijelo, koje više nije lojalno kao ranije.


„Komiko oil” nije uplatio zakupninu | iNfo026.com\nNaslovna Vesti Privreda „Komiko oil” nije uplatio zakupninu\nJavni pravobranilac će posle dobijanja saglasnosti gradonačelnika podneti tužbu za raskid ugovora protiv nesuđenog investitora.\nKomiko oil nije ispunio obaveze, juče je „iscurio” i poslednji dan dopunskog roka za uplatu zakupnine zemljišta za gradnju rafineriju u Smederevu, a na račun grada nije uplaćen ugovoreni iznos od 652 miliona dinara. Kako je gradska vlast odlučna da poštuje zakon, a potencijalni zakupac nije ispoštovao ni dodatni rok od osam dana, očekuje se da u narednim danima pravobranilaštvo podnese tužbu za raskid ugovora potpisanog 25. aprila.\nGradonačelnica Smedereva Jasna Avramović izjavila je da je „Komiko oil” dan pre isteka roka za uplatu, znači još u utorak, obavestio grad da nije obezbedio novac, niti će moći do isteka dopunskog roka.\n– Razumemo probleme koje ima zakupac, možda su oni i objektivni, ali ugovorna obaveza mora da se poštuje i od toga nećemo odustati. To znači da će, ukoliko ne uplate novac, dobiti tužbu za raskid ugovora, rekla je Avramovićeva.\nJavni pravobranilac Milena Nisev kaže za „Politiku” da su članovima 6 i 21 ugovora o zakupu zemljišta jasno precizirani rokovi plaćanja i uslovi pod kojima ugovor može da se raskine.\n– Pre utuženja grad je u obavezi da investitora pismeno opomene, što smo učinili odmah po isteku roka od 60 dana i dali smo im dodatnih osam dana. Dan po isteku roka po opomeni, a to je danas, tražiću od finansijske službe izveštaj o uplatama. Ako novac nije legao na račun, pravobranilaštvo je u obavezi da o tome izvesti gradonačelnika. Jersustekli se uslovi za tužbu. Tek po dobijanju saglasnosti od gradonačelnika, u roku od dva do tri dana, u obavezi sam da Osnovnom sudu u Smederevu podnesem tužbu za raskid ugovora sa „Komiko oilom”, objasnila je Niseva.\nU slučaju da investitor naknadno uplati novac, što je sudeći po njihovim izjavama gotovo nemoguće, samo Skupština grada može da odluči da li ugovor ostaje na snazi, rekla je novinarima gradonačelnica Smedereva.\n– Ako bi do pokretanja parnice stigla uplata, o daljim koracima morali bismo da pitamo organ koji je doneo takvu odluku, a to je Skupština grada Smedereva. Nijedan funkcioner ne može sam da odlučuje jer moraju da se poštuju institucije ovog grada – tvrdi gradonačelnica.\nIz „Komiko oila” poručili su da se neće mešati u odluke grada, ali da od investicije ne odustaju.Za svaki dan docnje ponudili su zakonsku kamatu.\n– Ovako veliki projekat zahteva dosta vremena za pribavljanje neophodnih odobrenja od međunarodnih finansijskih i pravnih institucija. Nadamo se da do negativnih posledica po obe strane neće doći i da će projekat biti završen u planiranom roku – rekao je za „ Politiku” Radomir Radivojević, zamenik direktora „Komiko oila”.\nNakon tri i po godine, rafinerija je ponovo u „prvom razredu”. Lokacija prazna, a ni gradska kasa se nije napunila od obećane investicije. Smederevci sve manje veruju da će na obali Dunava za koju godinu nići naftna postrojenja. Rafinerija je česta tema i na Fejsbuku. Veliki broj komentara izazivaju i natpisi u medijima. Jedni likuju da su od početka bili u pravu, drugi, međutim, pozivaju na još malo strpljenja.\nPrethodni tekstStaje proizvodnja u Železari Smederevo\nSledeći tekstTrnje i ruže


NATO spreman da reaguje na dešavanja na granici Rusije i Ukrajine - 15.11.2021, Sputnik Srbija\nSevernoatlantska alijansa pažljivo prati šta se dešava na granici Rusije i Ukrajine i spremna je da reaguje na promenu situacije, saopštio je generalni sekretar... 15.11.2021, Sputnik Srbija\n"Pažljivo pratimo neobično kretanje ruskih trupa na granici sa Ukrajinom", rekao je Stoltenberg televiziji HBO.On je naglasio da je Alijansa "na oprezu" i da je spremna za svaki razvoj situacije. U isto vreme generalni sekretar je priznao da je Ukrajina razočarana što ranije dato obećanje da će se pridružiti akcionom planu za članstvo u NATO "radi zaštite od Rusije" još uvek nije realizovano. Stoltenberg je objasnio da do članstva može doći samo u slučaju da svih 30 država-članica to podrže.Američki mediji u poslednje vreme izražavaju zabrinutost zbog navodnog povećanja „agresivnih dejstava“ Rusije na granici sa Ukrajinom. Sa svoje strane, portparol predsednika Rusije Dmitrij Peskov rekao je da Rusija premešta trupe u okviru svoje teritorije i po svom nahođenju. Prema njegovim rečima, to nikoga ne ugrožava i nikoga ne treba da brine.\n© Press-služba Minoboronы RF / Uđi u foto-galerijuVojne vežbe NATO Sea Breeze\nSevernoatlantska alijansa pažljivo prati šta se dešava na granici Rusije i Ukrajine i spremna je da reaguje na promenu situacije, saopštio je generalni sekretar NATO-a Jens Stoltenberg.\n"Pažljivo pratimo neobično kretanje ruskih trupa na granici sa Ukrajinom", rekao je Stoltenberg televiziji HBO.\nOn je naglasio da je Alijansa "na oprezu" i da je spremna za svaki razvoj situacije.\nU isto vreme generalni sekretar je priznao da je Ukrajina razočarana što ranije dato obećanje da će se pridružiti akcionom planu za članstvo u NATO "radi zaštite od Rusije" još uvek nije realizovano. Stoltenberg je objasnio da do članstva može doći samo u slučaju da svih 30 država-članica to podrže.\nBivši ukrajinski general: Postoji mogućnost da Ukrajina izgubi pet regiona\n13 Novembar, 21:43